Diari Oficial de la Generalitat Valenciana


Sumari del DOGV 9767, del 16-01-2024 (2024/67)

Anunci de les bases específiques que regiran en la convocatòria a través del sistema concurs oposició per a la cobertura de places de bomber o bombera conductors.
------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/67


Data del document
:   11-12-2023

Organisme emissor
:   Consorci per al Servei de Prevencio i Extincio d'Incendis i de Salvament de la Provincia de Castelló

Tipus de document
:   Anunci

Anunci de les bases específiques que regiran en la convocatòria a través del sistema concurs oposició per a la cobertura de places de bomber o bombera conductors. [2024/67]  
La Comissió de Govern del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, reunida en sessió extraordinària i urgent el dia 27 de novembre de 2023, va adoptar, entre altres acords, el d'aprovació de les bases específiques que regiran en la convocatòria a través de sistema concurs oposició per a la cobertura de places de bomber conductor, vacants en la plantilla de personal del Consorci, el text íntegre del qual s'inserix a continuació.  
  
Bases específiques que regiran en la convocatòria a través de sistema concurs oposició per a la cobertura de places de bomber conductor, vacants en la plantilla de personal del Consorci per al Servei de Prevenció i Extinció d'Incendis, Salvament i Protecció Civil de la Província de Castelló  
  
Índex: bases per a la selecció de bomber conductor mitjançant concurs oposició  
  
I. Disposicions generals sobre la convocatòria i el procediment de selecció.  
Bases:  
- Primera. Objecte de la convocatòria, naturalesa i publicitat  
- Segona. Requisits de les persones aspirants  
- Tercera. Sistema selectiu  
- Quarta. Òrgan tècnic de selecció  
- Cinquena. Sol·licituds de participació  
- Sisena. Admissió d'aspirants  
  
II. Normes reguladores del procés de selecció i les seues fases:  
- Setena. Procediment de selecció  
  
III. Disposicions finals  
- Huitena. Nomenament en pràctiques i com a funcionari de carrera (torn lliure)  
- Novena. Borsa de treball primària  
- Desena. Borsa extraordinària i urgent  
- Onzena. Incompatibilitats i normativa supletòria  
- Dotzena. Recursos i al·legacions  
  
IV. Annexos  
I. Temari per als exercicis teòrics i el supòsit pràctic  
II. Exclusions mèdiques  
III. Sol·licitud d'admissió  
IV. Declaració de salut i autorització per a sotmetre's a les proves que determine el tribunal mèdic  
V. Declaració responsable capacitat de realització de proves físiques  
VI. Autobaremació (torn de mobilitat)  
  
  
I. Disposicions generals sobre la convocatòria i el procediment de selecció  
  
Base primera. Objecte, naturalesa i publicitat  
1. Objecte de la convocatòria  
És objecte de les presents bases regular el procés selectiu per a la cobertura de 24 places de bomber/a conductor/a, vacants en la plantilla del Consorci Provincial per al Servei de Prevenció i Extinció d'Incendis, Salvament i Protecció Civil de la Província de Castelló, que figuren en les OOP dels exercicis:  
- Any 2021: publicada en el Diari Oficial de la Generalitat Valenciana núm. 9049, de 26 de març de 2021: 10 places.  
- Any 2021: publicada en el Diari Oficial de la Generalitat Valenciana núm. 9213, d'11 de novembre de 2021: 7 places.  
- Any 2022: publicada en el Diari Oficial de la Generalitat Valenciana núm. 9282, de 21 de febrer de 2022: 5 places.  
- Any 2023: publicada en el Diari Oficial de la Generalitat Valenciana núm. 97877, de 16 de novembre de 2023: 2 places.  
De conformitat amb el que es disposa en l'annex III del Decret 163/2019, de 19 de juliol, del Consell, d'establiment de les bases i els criteris generals per a la selecció, la promoció i la mobilitat del personal de les escales i les categories dels serveis de prevenció, extinció d'incendis i salvament de les administracions públiques de la Comunitat Valenciana, sense perjudici del que es disposa en l'article 30 de la Llei 7/2011, d'1 d'abril, de la Generalitat, dels serveis de prevenció, extinció d'incendis i salvament de la Comunitat Valenciana (Llei 7/2011, dels SPEIS, d'ara endavant), de les places convocades, es reserven un terç per al torn de mobilitat, 8 places, i la resta per al torn lliure, 16 places.  
  
  
2. Legislació aplicable  
En el que no preveuen les presents bases caldrà ajustar-se al que es disposa en:  
· El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.  
  
· Llei 39/2015, d'1 d'octubre, del procediment administratiu comú.  
  
· Llei 40/2015, d'1 d'octubre, de règim jurídic del sector públic.  
  
· Llei 7/1985, de 2 d'abril, reguladora de les bases de règim local.  
  
· Reial decret 896/1991, de 7 de juny, pel qual s'establixen les regles bàsiques i els programes mínims als quals ha d'ajustar-se el procediment de selecció dels funcionaris d'Administració local.  
· Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria d'Administració local.  
· La Llei 4/2021, de 16 d'abril, de la funció pública valenciana.  
· Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
· Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat Valenciana.  
· Llei 7/2011 d'1 d'abril, de la Generalitat Valenciana, dels serveis de prevenció, extinció d'incendis i salvament.   
· Decret 163/2019, de 16 de juliol, del Consell, d'establiment de les bases generals per a la selecció, la promoció i la mobilitat del personal de les escales i les categories dels serveis de prevenció, extinció d'incendis i salvament de les administracions públiques de la Comunitat Valenciana, que desplega la Llei 7/2011 d'1 d'abril, de la Generalitat Valenciana, dels serveis de prevenció, extinció d'incendis i salvament.  
  
· Decret 22/2015, de 22 de desembre, del president de la Generalitat, pel qual es regula el curs selectiu de formació per al personal bomber de nou accés als serveis de prevenció, extinció d'incendis i salvament de la Comunitat Valenciana.  
· Ordenança fiscal número 4 (2009), reguladora de les taxes per prestació de diversos serveis administratius (expedició de certificats, informes de serveis, assessorament i processos de selecció) per part del Consorci Provincial de Bombers de Castelló (BOP núm. 135, de 07.11.2009).  
  
3. Naturalesa i característiques de les places  
Estes places estan incloses en la plantilla de personal funcionari de carrera d'este Consorci, pertanyen a l'escala d'administració especial, subescala de serveis especials, classe servei d'extinció d'incendis i categoria de bomber/a conductor/a, corresponents a l'escala bàsica i al grup C, subgrup C1, de classificació professional, segons el que es disposa en la Llei 7/2011, d'1 d'abril, dels SPEIS.  
  
  
4. Publicitat  
Les bases d'esta convocatòria, tal com s'establix en l'art. 4 del Decret 163/2019, de 16 de juliol, del Consell, es publicaran íntegrament en el Butlletí Oficial de la Província i en el Diari Oficial de la Generalitat Valenciana, i, en extracte, en el Boletín Oficial del Estado. El seu text íntegre es comunicarà a l'Agència Valenciana de Seguretat i Resposta a les Emergències (AVSRE), en els termes establits en la legislació de règim local.  
Les resolucions d'aprovació de les llistes de persones admeses i excloses, i la data, l'hora i el lloc del primer exercici de la fase d'oposició, en el torn lliure, i de la prova de reconeixement mèdic, en el torn de mobilitat, en cas d'ampliar-se el nombre de places, es publicaran en el Butlletí Oficial de la Província de Castelló, en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci.  
  
  
Base segona. Requisits de les persones aspirants  
Les persones que participen en la present convocatòria hauran de reunir els següents requisits en la data de finalització del termini de presentació de sol·licituds i mantindre'ls fins a la incorporació efectiva i durant l'exercici del lloc de treball mentre es troben en servei actiu, establits amb caràcter general en els articles 23, 25, 26.2, 271.b i 30 de la Llei 7/2011, dels SPEIS, en els articles 5.2 i 12 al 17 del Decret 163/2019, de 19 de juliol, del Consell, d'establiment de les bases i els criteris generals per a la selecció, la promoció i la mobilitat del personal de les escales i les categories dels SPEIS de la Comunitat Valenciana, 56 del Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic, i 135 de l'RDL 781/1986, de 18 d'abril, del text refós de les disposicions legals vigents en matèria de règim local, i en la fitxa del lloc de treball núm. 26/42, publicada en el BOP número 118, de 26 de setembre de 2015, i en la seua aplicació serà necessari:  
  
1. Persones aspirants que accedisquen pel torn lliure.  
a) Tindre la nacionalitat espanyola o, si no la tenen, estar en algun dels supòsits que preveu la normativa vigent per a l'accés dels nacionals d'altres estats a llocs de personal funcionari en les administracions públiques. En tot cas, serà responsabilitat de la persona interessada acreditar el compliment d'este requisit.  
b) No patir cap malaltia ni tindre cap defecte físic que impedisca l'acompliment de les funcions pròpies de la categoria a la qual aspira, d'acord amb el quadre d'exclusions mèdiques que preveu l'annex VIII del Decret 163/2019.  
c) Tindre complits 16 anys i no excedir l'edat forçosa de jubilació.  
  
d) No haver sigut separada, mitjançant un expedient disciplinari, del servei de l'Estat, de les comunitats autònomes o de les entitats locals, ni trobar-se inhabilitada per a l'exercici de funcions públiques.  
e) Tindre la capacitat funcional i psicofísica suficient per a l'exercici de les comeses assignades als llocs vinculats a la plaça objecte de la convocatòria en la llista de llocs de treball del Consorci. S'entendrà que no es patix malaltia ni defecte psíquic o físic que impedisca l'acompliment de les corresponents tasques quan estiga en condicions de superar els barems psicotècnics i mèdics que es preveuen en estes bases.  
  
f) No trobar-se suspesa ni inhabilitada per a l'exercici de funcions públiques. No haver sigut sancionada per la comissió de falta greu o molt greu, llevat que s'haja obtingut la cancel·lació de la sanció imposada.  
g) Estar en possessió, com a mínim, del permís de conducció de la classe C amb el de la classe E associat.  
h) Disposar del títol de batxiller, tècnic o equivalent. En tot cas, l'equivalència de titulacions haurà de ser aportada per la persona aspirant mitjançant un certificat expedit a l'efecte per l'administració competent en cada cas. En el cas de títols expedits a l'estranger, es requerirà acreditar la seua homologació.  
i) No trobar-se en situació de segona activitat, excepte per gestació o lactància.  
j) Pagar la taxa de 40 € per a les proves selectives d'ingrés del personal en el Consorci, establida en l'Ordenança fiscal número 4 (2009), reguladora de les taxes per prestació de diversos serveis administratius (expedició de certificats, informes de serveis, assessorament i processos de selecció) per part del Consorci Provincial de Bombers de Castelló (BOP núm. 135, de 07.11.2009).  
k) Coneixement de la llengua castellana. Els qui no tinguen la nacionalitat espanyola, a l'efecte de ser admesos a la convocatòria, hauran d'acreditar tindre els coneixements de la llengua castellana corresponents al diploma d'espanyol nivell intermedi (B2) o superior, o estar en condicions d'obtindre'l en la data en què acabe el termini de presentació d'instàncies, o estar en possessió del certificat acreditatiu d'haver cursat la primària i la secundària o el batxillerat en l'Estat espanyol.  
  
2. Persones aspirants que accedisquen pel torn de mobilitat.  
Les persones candidates per mobilitat, entesa, segons l'article 30 de la Llei 7/2011, dels SPEIS, i els articles 12 al 17 de la secció III mobilitat, del Decret 163/2019, de 19 de juliol, del Consell, com el dret a ocupar mitjançant concurs plaça vacant d'una mateixa categoria en un altre SPEIS de la Comunitat Valenciana, hauran d'acreditar els següents requisits referits al dia en què finalitze el termini d'admissió de sol·licituds:  
a) Ser personal funcionari de carrera en la plaça de bomber/a conductor/a de qualssevol dels SPEIS de la Comunitat Valenciana, integrada en l'escala d'administració especial, subescala de serveis especials, classe serveis d'extinció d'incendis i categoria de bomber/a conductor/a, corresponent a l'escala bàsica i al grup C, subgrup C1 de classificació professional, segons el que es disposa en la Llei 7/2011, dels SPEIS, i sense perjudici del que es disposa en la seua disposició transitòria segona.  
b) Haver romàs almenys cinc anys com a personal funcionari de carrera en la categoria de bomber/a conductor/a.  
c) Faltar-li més de 5 anys per a la jubilació, comptats des de la convocatòria, i no trobar-se en la situació de «segona activitat» a excepció del cas de gestació o lactància.  
d) No trobar-se suspesa ni inhabilitada per a l'exercici de funcions públiques. No haver sigut sancionada per la comissió de falta greu o molt greu, llevat que s'haja obtingut la cancel·lació de la sanció imposada.  
e) No haver sigut separada, mitjançant expedient disciplinari, del servei de l'Estat, de les comunitats autònomes o de les entitats locals, ni trobar-se inhabilitada per a l'exercici de funcions públiques.  
f) Tindre la capacitat funcional i psicofísica suficient per a l'acompliment de les comeses assignades als llocs vinculats a la plaça objecte de la convocatòria en la llista de llocs de treball del Consorci. S'entendrà que no patix cap malaltia ni té cap defecte psíquic o físic que impedisca l'acompliment de les corresponents tasques quan estiga en condicions de superar els barems mèdics que es preveuen en esta convocatòria.  
g) Estar en possessió, com a mínim, del permís de conducció de la classe C amb el de classe E associat.  
h) Pagar la taxa de 40 € per a les proves selectives d'ingrés del personal en el Consorci, establida en l'Ordenança fiscal número 4 (2009), reguladora de les taxes per prestació de diversos serveis administratius (expedició de certificats, informes de serveis, assessorament i processos de selecció) per part del Consorci Provincial de Bombers de Castelló (BOP núm. 135, de 07.11.2009).  
  
Base tercera. Sistema selectiu  
D'acord amb l'article 28 i següents de la Llei 7/2011, dels SPEIS, i els articles 5.2 i següents del Decret 163/2019, de 19 de juliol, del Consell, el sistema selectiu que s'utilitzarà per a la cobertura de les places vacants serà:  
- Concurs per al torn de mobilitat, precedit de reconeixement mèdic obligatori i eliminatori, el qual determinarà que la persona aspirant té la capacitat funcional i psicofísica suficient per a l'acompliment de les comeses assignades als llocs vinculats a la plaça objecte de la convocatòria en la llista de llocs de treball del Consorci, entenent-se que no patix malaltia ni defecte psíquic o físic, segons el que s'establix en l'article 14.d i en l'annex VIII del Decret 163/2019, de 16 de juliol, del Consell, que impedisca l'acompliment de les corresponents tasques quan estiga en condicions de superar els barems mèdics que es preveuen en esta convocatòria.  
El torn de mobilitat es durà a terme en primer lloc, i les places no cobertes, si és el cas, per este torn incrementaran el nombre de les places del torn lliure. En qualsevol cas, la presa de possessió del personal que accedisca pel torn de mobilitat serà prèvia a la finalització del concurs oposició per al torn de lliure.  
- Concurs oposició per al torn lliure, seguit del curs selectiu de caràcter obligatori i eliminatori.  
Així mateix, al nombre total de places convocades podran addicionar-se les vacants que es produïsquen fins que concloga el procés selectiu, amb la seua inclusió prèvia en la corresponent oferta d'ocupació pública i la consegüent redistribució proporcional entre promoció interna i mobilitat.  
  
Base quarta. Òrgan tècnic de selecció  
1. L'òrgan tècnic de selecció, tal com s'establix en el capítol IV, articles del 28 al 34, del Decret 163/2019, de 16 de juliol, del Consell, estarà integrat pels que ocupen la Presidència, la Secretaria i per 5 vocals, tots personal funcionari de carrera que actuaran amb veu i vot. Així mateix, es nomenaran tantes persones suplents com titulars. Els seus membres seran nomenats mitjançant el Decret de la Presidència.  
  
Així mateix, es publicaran en el Butlletí Oficial de la Província de Castelló, en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci, a efectes merament informatius. El nomenament de les persones que formen l'òrgan tècnic de selecció, siguen titulars o suplents, així com del personal col·laborador i assessor, si és el cas, es publicarà també de la mateixa manera.  
  
De les persones que ocupen les 5 vocalies, una serà proposada per l'Agència Valenciana de Seguretat i Respostes a les Emergències, i una altra per un representant dels ajuntaments consorciats. Les persones designades per a formar part de l'òrgan tècnic de selecció hauran d'estar en possessió d'una titulació igual o superior a l'exigida en la convocatòria, i/o hauran d'exercir, a més, llocs de treball del mateix grup/subgrup o superior al dels convocats.  
L'òrgan tècnic de selecció és un òrgan col·legiat de caràcter tècnic que actuarà sotmés a les normes establides en els articles 15 i següents de la Llei 40/2015, d'1 d'octubre, de règim jurídic del sector públic, i a les causes generals d'abstenció i recusació contingudes en l'esmentada llei.  
2. L'òrgan tècnic de selecció, segons el que s'establix en l'article 31 del Decret 163/2019, de 16 de juliol, del Consell, no podrà constituir-se ni actuar sense l'assistència de les persones que exercisquen la Presidència i la secretaria, i de la meitat dels seus membres. La persona que ocupe la secretaria de l'òrgan tècnic de selecció haurà d'estendre acta de totes les sessions, tant de la realització dels exercicis com de la correcció i avaluació d'estos, així com dels punts principals de les deliberacions i el contingut dels seus acords, en les quals s'exposarà, concisament, la motivació de les seues decisions.  
Este òrgan podrà, per acord, incorporar als seus treballs tot el personal assessor especialista que considere oportú amb veu i sense vot, amb la limitació a l'exercici de les seues especialitats, segons el que s'establix en l'article 31 del Decret 163/2019, de 16 de juliol, del Consell. Dins d'este personal assessor s'inclouen els/les especialistes que assessoraran l'òrgan tècnic de selecció sobre el resultat de la prova mèdica i la psicotècnica. L'òrgan tècnic de selecció publicarà els noms del personal assessor que considere oportú incorporar d'acord amb el que s'establix en l'article 32 del Decret 163/2019, de 16 de juliol, del Consell. Així mateix i de conformitat amb l'article 28.5 del mateix decret, podrà valdre's del personal administratiu del Consorci, designat pel servei convocant, que estarà durant la seua actuació sota la direcció de l'òrgan tècnic de selecció i que actuarà sense veu ni vot.  
  
L'òrgan tècnic resoldrà per majoria dels vots de les persones integrants presents tots els dubtes que sorgisquen derivats de l'aplicació de les normes contingudes en estes bases, i determinarà l'actuació procedent en els casos no previstos. Així mateix, està facultat per a prendre acords i dictar totes les normes que siguen necessàries per al seu bon ordre i resultat. Entre estes facultats, s'inclouen les de desqualificar les persones participants, eliminant-les de la possibilitat de ser puntuades, quan vulneren les lleis o les bases de la convocatòria o el seu comportament supose un abús o frau (falsificar exercicis, copiar, dopar-se, ofendre l'òrgan tècnic de selecció, etc.). Els seus acords només podran ser impugnats pels qui tinguen la condició de persona interessada en els supòsits i en la forma establida en la Llei 39/2015, d'1 d'octubre, del procediment administratiu comú, i en el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Este òrgan haurà de garantir, quan les proves siguen escrites, l'anonimat en la correcció d'estes i adoptarà les mesures necessàries per a garantir que els exercicis escrits, quan la seua lectura no siga pública i l'efectue el mateix òrgan, siguen corregits sense que es conega la identitat de les persones aspirants. Així mateix, l'òrgan exclourà les persones opositores en els exercicis de les quals figuren noms, marques o signes que permeten conéixer la seua identitat.  
  
3. Les persones que integren l'òrgan tècnic, així com el personal assessor especialista, hauran d'abstindre's i comunicar-ho a la Presidència del Consorci, i podran ser recusats per les persones interessades quan concórreguen en circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic. Així mateix, i de conformitat amb el que s'establix en l'article 28.6 del Decret 163/2019, de 16 de juliol, del Consell, hauran d'abstindre's els qui hagen fet tasques de preparació de persones aspirants en els cinc anys anteriors a la publicació d'estes bases. La persona que exercisca la Presidència de l'òrgan haurà de sol·licitar als seus integrants una declaració expressa del fet que no es dona en ells cap de les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, ni de les altres causes d'abstenció indicades en estes bases o en la legislació aplicable. Esta declaració haurà de ser també omplida, si és el cas, per les persones assessores especialistes i el personal auxiliar que l'òrgan tècnic de selecció incorpore als seus treballs.  
4. En cada reunió de l'òrgan tècnic de selecció, poden participar els qui hagen sigut designats com a titulars i, en la seua absència, els seus suplents, però no podran substituir-se entre si en una mateixa reunió. Si una vegada constituït l'òrgan tècnic de selecció i iniciada la reunió s'absentara la persona que exercisca la Presidència, de conformitat amb l'article 19.1.g del Decret 163/2019, de 16 de juliol, del Consell, esta serà substituïda pel membre de l'òrgan tècnic de més jerarquia, antiguitat i edat, per este ordre.  
5. A l'efecte de comunicacions i altres incidències, l'òrgan tècnic de selecció, siga quin el lloc de celebració de les proves selectives, tindrà la seua seu a les oficines centrals del Consorci Provincial situades a l'avinguda Tárrega Monteblanco de Castelló de la Plana.  
6. Els qui componen l'òrgan tècnic de selecció, així com el personal col·laborador, ajudant i assessor especialista que concórreguen a les seues sessions, percebran indemnitzacions per assistències i, quan siga procedent, per dietes i despeses de viatge, en les quanties establides en la legislació vigent en el moment de les meritacions. Les indemnitzacions del personal col·laborador, ajudant i assessor seran les mateixes que les dels vocals.  
A l'efecte, l'òrgan tècnic de selecció tindrà la categoria segona de les previstes en l'article 30.1.b del Reial decret 462/2002, de 24 de maig, sobre indemnitzacions per raó del servei.  
  
Les reunions de l'OTS que es realitzen fora de la jornada laboral dels seus membres es compensaran de manera extraordinària. Les hores de les reunions hauran d'estar correctament certificades per la secretaria de l'OTS.  
  
Base cinquena. Sol·licituds de participació  
1. Sol·licituds  
Els qui desitgen participar en el procés selectiu hauran de presentar una instància en el model oficial que figura com a annex III de les presents bases.  
Les persones interessades hauran de pagar la taxa per concurrència a proves selectives per a l'ingrés de personal en este Consorci Provincial de Bombers de Castelló, segons l'Ordenança fiscal núm. 4 publicada en el BOP de Castelló núm. 135, de 7 de novembre de 2009, que per a este grup d'accés està fixada en 40 €, en el número de compte de Cajamar ES32-7388-4434-42-4375193111. La no inclusió de la persona interessada en la llista d'admeses originarà el dret a la devolució de l'import assenyalat, sempre que siga per causa no imputable a la interessada.  
Per a ser admés al procés selectiu, en la sol·licitud haurà de constar que s'ha realitzat el corresponent ingrés dels drets d'examen (dins del termini de presentació d'instàncies), mitjançant la validació de l'entitat bancària en què es realitze l'ingrés a través de certificació mecànica o, en defecte d'això, segell o signatura autoritzada en l'espai destinat a l'efecte, o resguard/comprovant de l'ingrés.  
2. Documentació que cal presentar amb la sol·licitud.  
La sol·licitud per a participar pel torn lliure s'ha d'acompanyar necessàriament de:  
- Fotocòpia del DNI/NIE  
- Fotocòpia del permís de conduir  
- Fotocòpia de la titulació exigida  
- Justificant del pagament de la taxa  
Els mèrits per al torn lliure es valoraran en data de tancament del termini de deu dies hàbils, que s'atorgarà als participants que hagen superat tots els exercicis de la primera fase d'oposició, d'acord amb el que s'establix en l'apartat de les disposicions de la base setena, apartat B, punt 2 d'estes bases.  
La sol·licitud per a participar en el torn de mobilitat s'acompanyarà de:  
- Fotocòpia del DNI/NIE  
- Fotocòpia del permís de conduir  
- Fotocòpia de la titulació exigida  
- Certificació acreditativa dels requisits assenyalats en la base segona  
- Justificant del pagament de la taxa  
- Fotocòpia i llista detallada de mèrits (amb la indicació, en el cas dels cursos, del nombre d'hores, l'organisme que l'impartix i la seua data) per a la fase de concurs  
- Autobaremació del concurs  
Només per al torn de mobilitat: els mèrits es valoraran amb referència a la data de tancament de termini de sol·licituds, i s'acreditaran documentalment mitjançant una còpia amb la sol·licitud de participació. Així mateix, s'adjuntarà la llista de mèrits, en la qual la persona aspirant especificarà ordenadament i puntuarà tots els mèrits aportats segons el barem publicat en esta convocatòria.  
Tots els mèrits que al·leguen les persones aspirants en el torn de mobilitat hauran de ser acreditats d'acord amb els criteris següents:  
· Per a l'experiència professional en les administracions públiques, serà necessari un certificat acreditatiu expedit pel secretari o òrgan competent de la corresponent administració, en què conste el període i la categoria professional. Si este certificat haguera de ser expedit pel Consorci Provincial de Bombers de Castelló, la persona sol·licitant no haurà d'aportar-lo, sinó que serà el mateix Consorci qui l'aporte al procediment com si l'haguera presentat la mateixa persona interessada, i amb caràcter previ a la valoració dels mèrits.  
· Per a les titulacions acadèmiques, serà necessari aportar el títol corresponent, el resguard de pagament dels seus drets d'obtenció o la certificació acreditativa expedida per l'òrgan competent.  
· Per als cursos i les activitats de formació, serà necessari aportar una fotocòpia del títol, el diploma o la certificació que acredite la realització del curs o l'activitat corresponent, en què conste l'entitat que l'impartix o organitza, la matèria i el nombre d'hores lectives.  
No es tindran en compte ni es valoraran els mèrits que no queden al·legats i acreditats en la data de tancament del termini de presentació d'instàncies i en la forma anteriorment esmentada, sense perjudici que el tribunal qualificador puga sol·licitar l'ampliació de documentació si considera que un mèrit no es troba correctament acreditat.  
3. Taxa.  
Les persones que vulguen participar en la present convocatòria hauran de pagar la taxa per concurrència a proves selectives per a l'ingrés de personal en el Consorci per al Servei de Prevenció, Extinció d'Incendis i Salvament de la Província de Castelló, en el número de compte de l'entitat Cajamar, obert a nom del Consorci per al Servei de Prevenció, Extinció d'Incendis i Salvament de la Província de Castelló, núm. ES21-6789-6392-12-7974710709 que, per a este grup d'accés està fixada en 40 €.  
La no inclusió de la persona interessada en la llista d'admeses originarà el dret a la devolució de l'import assenyalat, sempre que siga per causa no imputable a ella.  
L'ingrés es justificarà mitjançant el resguard d'ingrés emés per l'entitat bancària.  
4. Termini i lloc de presentació d'instàncies.  
El termini de presentació de sol·licituds serà de 10 dies hàbils, a comptar de l'endemà de la publicació de l'extracte de la convocatòria en el Boletín Oficial del Estado. Si l'últim dia és dissabte, diumenge o festiu, es prorrogarà al primer dia hàbil.  
Les persones aspirants que vulguen participar en el present procés hauran de presentar la instància que figura en l'annex III de les presents bases, que haurà d'estar degudament omplida, i manifestar que reunixen totes i cada una de les condicions i els requisits exigits en les bases, referits sempre a la data d'expiració del termini de presentació de sol·licituds, i que accepten en tots els seus punts les presents bases.  
  
Les instàncies aniran adreçades a la Presidència del Consorci Provincial de Bombers de Castelló i s'han de presentar, preferentment, de manera telemàtica a través de la seu electrònica del Consorci Provincial de Bombers de Castelló, en el Registre del Consorci Provincial (Gran Via Tárrega Monteblanco, 282, 12748 Castelló de la Plana), de dilluns a divendres i de 9.00 a 14.00 hores, o en la forma que determina l'art. 16.4 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds generades telemàticament i que no siguen presentades en els llocs i en la manera previstos no conferiran cap dret per al sol·licitant. Els documents que acompanyen la sol·licitud podran presentar-se en còpies, amb el compromís d'aportar els originals per al seu acarament quan siguen requerits per a fer-ho. Les persones interessades es responsabilitzaran de la veracitat dels documents que presenten.  
  
5. Persones amb diversitat funcional.  
Les persones amb diversitat funcional igual o superior al 33 % hauran d'especificar en la sol·licitud si requerixen adaptació de temps i forma. Per a este cas, hauran d'aportar també el certificat de l'òrgan administratiu competent en què conste l'oportuna necessitat d'adaptació.  
  
Base sisena. Admissió de les persones aspirants  
Finalitzat el termini de presentació de sol·licituds, la Presidència del Consorci dictarà la resolució que aprovarà les llistes provisionals de persones admeses i excloses i, si és el cas, farà menció expressa de la causa d'exclusió, que es publicarà en el Butlletí Oficial de la Província de Castelló, en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i Portal de transparència del Consorci.  
La no presentació de la documentació requerida en estes bases per causa imputable a la persona aspirant no serà corregible. En cap cas, el termini d'esmena de deficiències implicarà autoritzar la presentació de nous mèrits o documents presentats fora dels terminis conferits.  
  
Seran esmenables els errors de fet o formals, assenyalats en l'article 66 de la Llei 39/2015, d'1 d'octubre, del procediment administratiu comú de les administracions públiques, com són les dades personals de la persona candidata, el lloc assenyalat a l'efecte de notificacions, la data, la signatura o l'òrgan al qual s'adreça.  
No serà esmenable i, per tant, causa d'exclusió per afectar el contingut essencial de la sol·licitud, el termini de caducitat o la falta d'actuacions essencials: no fer constar que es reunixen tots i cada un dels requisits exigits en les bases o presentar la sol·licitud de manera extemporània, siga abans o després del termini corresponent, la falta de pagament dels drets de concurrència a proves selectives, el seu pagament parcial o el pagament extemporani.  
Transcorregut el termini anterior, vistes les al·legacions i esmenes, i esmenats els defectes, si és procedent, es dictara la resolució de la Presidència que aprovarà la llista definitiva de persones admeses i excloses al procés selectiu, que es publicarà en el Butlletí Oficial de la Província de Castelló, en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci.  
En la resolució mitjançant la qual es faça pública la llista definitiva de persones admeses a la realització de les proves s'establirà, amb 10 dies hàbils d'antelació, la data, el lloc de realització i l'hora de començament del primer exercici de la fase d'oposició per al torn lliure, i del reconeixement mèdic, per al torn de mobilitat.  
Així mateix, es publicarà l'ordre de crida de les persones aspirants, segons el resultat del sorteig que realitzarà la conselleria que tinga atribuïda la competència en matèria de funció pública.  
Els posteriors anuncis els publicarà l'òrgan tècnic de selecció en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci a efectes merament informatius.  
  
  
II. Normes reguladores del procés de selecció fases  
  
Base setena. Procediment de selecció  
A. Torn de mobilitat  
1. Fase d'oposició (torn de mobilitat)  
Exercici únic. Reconeixement mèdic  
Es desenvoluparà d'acord amb els protocols específics aplicables al lloc de bomber/a conductor/a, aspecte que figura en l'annex VIII del Decret 163/2019. Obligatori i eliminatori.  
Es qualificarà d'«apte» o «no apte». Serà necessari obtindre «apte» per a continuar en el procés selectiu. Este exercici consistirà en un reconeixement mèdic per a acreditar que la persona aspirant no patix malaltia ni defecte físic que li impedisca el normal exercici de les funcions pròpies de la categoria de bomber/a conductor/a.  
Esta prova té caràcter obligatori i eliminatori. La qualificació de la prova serà d'apte o no apte, sense puntuació numèrica.  
En cap cas es publicaran llistes de persones no aptes per motiu d'exclusió mèdica.  
Dins de les proves mèdiques, les persones aspirants hauran d'omplir una declaració de salut i l'autorització per a sotmetre's a totes les proves que determine el tribunal mèdic (annex IV d'estes bases).  
Les persones aspirants passaran el reconeixement mèdic en el lloc, la data i l'hora que es determine en la publicació en el Butlletí Oficial de la Província de Castelló del Decret d'aprovació de la llista definitiva de persones admeses a la realització de les proves selectives i d'establiment de la data de realització de la primera prova per als dos torns.  
  
Els aspirants que no compareguen al reconeixement mèdic, es neguen a fer-se les proves estipulades o no siguen declarats aptes en este no podran passar a la fase de concurs.  
A l'òrgan tècnic de selecció s'incorporarà, si cal, personal assessor especialista per a informar del resultat d'esta prova mèdica i assessorar l'òrgan tècnic de selecció per a resoldre sobre l'aptitud o no aptitud de cada persona aspirant segons el quadre d'exclusions mèdiques (annex II).  
Les persones que participen en esta convocatòria podran sol·licitar la validació de les proves mèdiques (marcant preferentment la casella corresponent en la sol·licitud inicial del procés selectiu, si pertoca) en el cas que hagen superat proves d'idèntiques característiques en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el moment de realització de la prova, l'acreditació documental suficient.  
  
2. Fase de concurs (torn de mobilitat)  
Esta fase consistirà en la valoració dels mèrits indicats en la instància i que siguen degudament acreditats documentalment per la persona aspirant.  
S'haurà d'omplir la taula d'autobaremació que figura en la sol·licitud per a participar en el procés selectiu (annex VI).  
La totalitat dels mèrits al·legats i qualssevol altres dades que s'aporten hauran d'estar referides a la data d'acabament del termini de presentació d'instàncies.  
En qualsevol moment del procés d'adjudicació podran recaptar-se formalment de la persona interessada els aclariments o, si és el cas, la documentació addicional que s'estime necessària per a la comprovació dels mèrits, els requisits o les dades al·legades, així com aquelles altres que es consideren necessàries per a una correcta valoració.  
L'ordre de prioritat per a l'adjudicació de les places convocades estarà donat per la màxima puntuació total obtinguda, a la vista dels mèrits al·legats. En cas d'empat, es resoldrà en atenció a la màxima puntuació obtinguda en l'apartat de valoració de la formació i, si persistix l'empat, s'atendrà la data d'ingrés en els serveis de prevenció, extinció d'incendis i salvament de la Comunitat Valenciana, de manera que s'adjudicarà el lloc a la persona aspirant amb més antiguitat.  
Per a l'acreditació dels cursos de formació i perfeccionament, haurà de presentar-se un document acreditatiu suficient segons el parer de l'òrgan tècnic de selecció, en què conste si l'acció formativa ha sigut cursada o impartida per la persona interessada, si ha sigut impartida o homologada per l'Institut Valencià de Seguretat Pública i Emergències (IVASPE) o per altres organismes i centres oficials de formació de personal empleat públic.  
Esta fase no tindrà, en cap cas, caràcter eliminatori i es valoraran segons el següent BAREM: puntuació total: 15 punts.  
1. Experiència professional. Màxim 5,5 punts.  
a) Serveis prestats en la categoria del lloc al qual s'opta (bomber/a conductor/a) en els SPEIS de la Comunitat Valenciana, a raó de 0,1 punts per mes íntegre de servei, sense computar la fracció i proporcionalment a la jornada realitzada.  
b) Serveis prestats en la categoria immediatament inferior en els SPEIS de la Comunitat Valenciana a raó de 0,05 punts per mes íntegre de servei, sense computar la fracció i proporcionalment a la jornada realitzada.  
2. Valoració de títols acadèmics i formació. Màxim 5,8 punts.  
  
a) Qualsevol titulació acadèmica d'igual nivell o superior a l'exigida per a pertànyer a la categoria a la qual s'opta, exclosa la titulació que servisca per a participar en el procés. Fins a un màxim de 2,5 punts i s'atorgarà la puntuació següent:  
- Batxiller, tècnic/a de grau mitjà o equivalent: 0,50 punts.  
- Tècnic/a de grau superior o equivalent (nivell 1 MECES): 0,80 punts.  
- Tècnic/a de grau mitjà en emergències i protecció civil: 1,50 punts.  
- Tècnic/a de grau superior en emergències i protecció civil (nivell 1 MECES): 2 punts.  
- Tècnic/a de grau superior forestal/paisatgista (nivell 1 MECES): 1,80 punts.  
- Grau o equivalent (nivell 2 MECES): 1,50 punts.  
- Grau en arquitectura o enginyeria (nivell 2 MECES): 2 punts.  
- Grau més màster o equivalent (nivell 3 MECES): 2 punts.  
- Màster: 0,50 punts.  
b) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual o superior a 20 hores, que hagen sigut cursats o impartits per la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim de 3,3 punts i d'acord amb l'escala següent:  
- De 200 o més hores: 2,5 punts.  
- De 100 o més hores: 1,25 punts.  
- De 50 o més hores: 0,65 punts.  
- De 40 o més hores: 0,55 punts.  
- De 30 o més hores: 0,45 punts.  
- De 20 o més hores: 0,35 punts.  
En cap cas, es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de personal funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o hagen ocupat.  
  
Així mateix, tant els cursos impartits com els rebuts, es valoraran per una sola vegada, de manera que no seran susceptibles de ser valorades successives edicions d'un mateix curs.  
Per a la valoració dels cursos, l'òrgan tècnic de selecció prendrà en consideració, a més de la seua duració, el seu contingut i la seua relació amb les funcions del lloc de treball que cal exercir.  
3. Coneixement del valencià. Màxim 1 punt.  
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, segons l'escala següent:  
  
- C2: certificat de grau superior o equivalent: 1 punt.  
- C1: certificat de grau mitjà, o equivalent: 0,80 punts.  
- B1: certificat de grau elemental, o equivalent: 0,40 punts.  
- A2: certificat de coneixements orals, o equivalent: 0,20 punts.  
  
En cas de tindre més d'un certificat de coneixements de valencià, només es valorarà el de nivell superior.  
4. Coneixements d'idiomes comunitaris. Màxim 0,7 punts.  
Es valorarà sempre que s'acredite estar en possessió del certificat expedit per l'escola oficial d'idiomes, d'acord amb l'escala següent:  
  
- C2 o equivalent: 0,70 punts.  
- C1 o equivalent: 0,50 punts.  
- B2 o equivalent: 0,30 punts.  
- B1 o equivalent: 0,20 punts.  
- A2 o equivalent: 0,10 punts.  
5. Entrevista curricular. Màxim 2 punts.  
a) Coneixements específics. Màxim 1 punt: en esta fase, l'òrgan tècnic de selecció valorarà els coneixements de la persona aspirant sobre l'àmbit geogràfic i l'estructura organitzativa de l'SPEIS al qual es presenta.  
b) Trajectòria professional. Màxim 1 punt: sobre la base del currículum que haurà de presentar la persona aspirant, l'òrgan tècnic de selecció jutjarà la seua trajectòria professional i l'experiència en relació amb les funcions atribuïdes a la seua categoria.  
  
3. Llista definitiva de persones aspirants (torn de mobilitat).  
L'òrgan tècnic de selecció emetrà la llista definitiva de persones aspirants seleccionades, segons la puntuació obtinguda.  
En l'anunci en què es publique la llista definitiva de persones aspirants seleccionades se les emplaçarà perquè en el termini de 10 dies hàbils presenten, preferentment de manera telemàtica a través de la seu electrònica del Consorci Provincial de Bombers de Castelló o, en defecte d'això, en el Registre General d'Entrada del Consorci Provincial de Bombers de Castelló, o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques, la documentació acreditativa del compliment dels requisits exigits en la base segona.  
  
Així mateix, presentaran la petició de destinacions, que s'adjudicaran d'acord amb l'ordre obtingut en el procés selectiu i segons l'oferta que prèviament efectue el Consorci.  
Qui en el termini indicat no presente la documentació, o d'esta es deduïsca que falta algun dels requisits exigits, no podrà ser nomenat personal funcionari de carrera del Consorci, sense perjudici de la responsabilitat en què poguera haver incorregut. En estos casos, la Presidència del Consorci podrà requerir a l'òrgan tècnic de selecció la llista de persones aspirants per a cobrir les places que hagen quedat vacants, per al seu nomenament, si és el cas, com a personal funcionari de carrera. En cas que no n'hi haja i no se'n requerisquen, les places no cobertes s'addicionaran al torn lliure.  
  
4. Nomenament com a personal funcionari de carrera (torn de mobilitat)  
Les persones aspirants del torn de mobilitat seran nomenades personal funcionari de carrera del Consorci Provincial de Bombers de Castelló i prendran possessió en la plaça obtinguda dins dels 15 dies següents al moment del cessament en el servei de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
El servei de procedència podrà ajornar el cessament del personal funcionari que haja obtingut plaça per mobilitat en un altre diferent, mitjançant resolució motivada, quan concórreguen necessitats del servei i per un període de temps no superior a vint dies hàbils, pròrroga que comunicarà al servei en el qual haja obtingut plaça.  
  
Per a la consideració del servei actiu en el termini que hi haja entre el cessament i la presa de possessió, caldrà ajustar-se al que es disposa en l'article 140 de la Llei 4/2021, de 16 d'abril, de la Generalitat, de la funció pública valenciana.  
Les persones nomenades s'integraran plenament en el Consoci Provincial de Bombers de Castelló i quedaran subrogades en els drets que tingueren reconeguts de grau i antiguitat. El personal nomenat se sotmetrà al règim estatutari aplicable d'este Consorci, en el qual quedaran en situació de servei actiu i cessaran amb caràcter general com a personal funcionari en l'organisme de procedència.  
  
5. Destinació (torn de mobilitat)  
Una vegada les persones candidates hagen pres possessió, passaran a prestar les seues funcions de bomber/a conductor/a d'acord amb les necessitats operatives del Consorci i en atenció a l'ordre obtingut en el procés selectiu.  
  
B. Torn lliure  
1. Fase d'oposició. (Torn lliure)  
Introducció  
Els resultats de cada un dels exercicis, les successives crides i convocatòries i les decisions de l'òrgan tècnic de selecció es publicaran en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci a efectes informatius.  
  
La crida per a la sessió següent d'un mateix exercici haurà de realitzar-se amb una antelació mínima de 24 hores des de l'inici de la sessió anterior, mentre que la convocatòria per a un exercici diferent haurà de respectar un termini mínim de dos dies hàbils. No obstant això, es podran reduir els terminis indicats en el paràgraf anterior si ho proposara l'òrgan tècnic de selecció i acceptaren totes les persones participants o fora sol·licitat per elles unànimement.  
Les persones candidates seran convocades per a cada exercici en crida única i en seran excloses les que no hi compareguen.  
Les persones que concórreguen a esta convocatòria perdran tots els seus drets quan es personen als llocs de realització ja iniciades les proves o no assistisquen a estes, encara que es dega a causes justificades. Si es tracta de proves orals o altres de caràcter individual i successiu, l'òrgan tècnic de selecció podrà apreciar les causes al·legades i admetre la persona aspirant, sempre que estes no hagen finalitzat i esta admissió no menyscabe el principi d'igualtat amb la resta de participants.  
  
Les persones participants en el procés hauran d'acreditar en qualsevol moment, davant de l'òrgan tècnic de selecció, la seua personalitat mitjançant la presentació del DNI, NIE o del permís de conduir, sense que per a este efecte siguen acceptades les fotocòpies validades d'estos documents.  
La fase d'oposició estarà integrada pels següents exercicis i amb l'ordre següent:  
1r exercici. Prova escrita de preguntes amb respostes alternatives sobre coneixements del temari establit en l'annex I d'estes bases, de conformitat amb el que establix l'annex II (temaris per categories) del Decret 163/2019, de 19 de juliol, del Consell, serà obligatori i eliminatori, es qualificarà de 0 a 10 punts i serà necessari obtindre un 5 per a continuar en el procés selectiu.  
En el cas que algun tema dels integrants en el programa es vera afectat per alguna modificació, ampliació o derogació legislativa durant el transcurs d'esta, s'exigirà en tot cas la legislació vigent en el moment de la realització de les proves respectives.  
  
2n exercici. Supòsits pràctics, amb respostes alternatives, del temari de coneixements específics de l'annex I d'estes bases, de conformitat amb el que establix l'annex II (temaris per categories) del Decret 163/2019, de 19 de juliol, del Consell, exclosos els temes de coneixements generals. Serà obligatori i eliminatori, es qualificarà de 0 a 10 punts i serà necessari obtindre un 5 per a continuar en el procés selectiu.  
  
En el cas que algun tema dels integrants en el programa es vera afectat per alguna modificació, ampliació o derogació legislativa durant el transcurs d'este, s'exigirà en tot cas la legislació vigent en el moment de la realització de les respectives proves.  
  
3r exercici. Proves físiques: obligatori i eliminatori. La qualificació d'este exercici serà de 0 a 10 punts i serà necessari obtindre com a mínim un 5 en cada una de les 6 proves per a considerar-se apte/a i continuar en el procés selectiu.  
També s'obtindrà la qualificació d'apte/a sempre que es donen dues premisses: obtindre un mínim de 5 punts en 5 de les 6 proves i que la suma de les 5 proves aptes sumen com a mínim 30 punts. En este cas, la puntuació de la persona aspirant s'obtindrà de la mitjana de les 6 proves i es valora el «no apte» amb 0 punts.  
Les proves que es realitzaran seran les contingudes en l'annex I del Decret 163/2019, de 19 de juliol, del Consell. Com a mínim amb un mes d'antelació a la data de la primera prova física, es determinaran, per part de l'OTS, si és el cas, els criteris que s'establiran per al desenvolupament de les proves físiques (notes aclaridores), en el que no regulen estes bases i el Decret 163/2019.  
4t exercici. Proves psicotècniques d'acord amb els barems i criteris d'exclusió establits en l'annex VII del Decret 163/2019, de 19 de juliol, del Consell: obligatori i eliminatori. Es qualificarà d'«apte» o «no apte». Serà necessari obtindre apte per a continuar en el procés selectiu.  
  
5é exercici. Reconeixement mèdic: d'acord amb els protocols específics aplicables al lloc de bomber/a conductor/a que figuren en l'annex VIII del Decret 163/2019 (annex II de les presents bases), categoria bomber/a conductor/a. Obligatori i eliminatori. Es qualificarà d'apte o no apte. Serà necessari obtindre apte per a continuar en el procés selectiu.  
Una vegada iniciada la fase d'oposició, s'exposaran les qualificacions obtingudes per les persones participants en cada un dels exercicis, juntament amb la data, l'hora i el lloc de realització del següent exercici, en la pàgina web de la Diputació de Castelló (www.dipcas.es) i en la seu electrònica i Portal de transparència del Consorci, i es convocaran només les persones aspirants que hagen superat l'exercici a la celebració del següent. Serà necessari superar cada exercici eliminatori per a passar al següent.  
La qualificació total de la fase d'oposició estarà determinada per la suma de les puntuacions obtingudes en cada exercici puntuable i només podrà realitzar-se per a les persones aspirants que hagen superat tots els exercicis eliminatoris i realitzat tots els exercicis obligatoris, excepte si n'estan exempts o exemptes, d'acord amb el que es disposa en les presents bases.  
1r exercici. Prova escrita de preguntes amb respostes alternatives sobre coneixements del temari: obligatori i eliminatori.  
Consistirà en la realització d'un qüestionari tipus test de 75 preguntes per la persona candidata, amb quatre respostes alternatives, de les quals només una serà la correcta. L'exercici es qualificarà de 0 a 10 punts.  
Per a l'elaboració de les preguntes de l'exercici, l'OTS es basarà en els manuals i publicacions oficials de l'IVASPE, excepte per a als temes que no estiguen previstos en estos manuals i publicacions.  
  
L'òrgan tècnic de selecció confeccionarà almenys dos exercicis i es determinarà per sorteig públic el que haurà de realitzar-se abans de l'inici de l'exercici. A este efecte, cada un dels seus components confeccionarà un mínim de 75 preguntes amb les seues respectives respostes. Totes les preguntes proposades s'inclouran en una base de dades, agrupades per temes, d'on s'extrauran aleatòriament les preguntes que compondran els exercicis. Per a evitar duplicitats, s'extrauran, a més de les 75 preguntes i 10 de reserva, 10 preguntes més per a substituir les que, segons el parer de l'òrgan tècnic de selecció, puguen estar repetides en un mateix exercici.  
Entre un 10 % i un 20 % de les preguntes correspondrà als temes inclosos en la part general del temari. Així mateix, s'extraurà entre un 10 % i un 20 % de les preguntes del temari específic del CPBC. La resta del percentatge fins a arribar a 100 % serà del temari específic.  
El qüestionari haurà de contindre, a més, 10 preguntes de reserva, que les persones aspirants també han de respondre perquè puguen ser valorades en substitució de les que eventualment puguen declarar-se invàlides per causes justificades.  
La duració d'este exercici serà de 120 minuts.  
Les preguntes sense contestar no restaran puntuació. Les respostes errònies o amb més d'una contestació es penalitzaran amb l'equivalent a 1/4 del valor de la resposta correcta. La puntuació en este exercici es calcularà arredonint fins a la segona xifra decimal. Per a efectuar la valoració de la prova, s'aplicarà la fórmula següent:  
  
(A-E/4)\*x10 Q = ------------  
 NN  
  
On:  
Q: qualificació resultant. A: nombre d'encerts.  
E: nombre d'errors.  
N: nombre de preguntes.  
Per a superar este exercici i poder fer el següent, serà necessari obtindre un mínim de 5 punts.  
La prova es farà utilitzant fulls de respostes normalitzats autocopiadors, en què s'han de fer constar les dades personals de cada persona candidata en una pestanya vinculada de forma codificada en el full de respostes, i que se separarà en finalitzar la prova. S'entregaran dos fulls normalitzats de respostes a cada participant.  
S'entregarà a les persones participants el quadernet d'examen, en el qual podran fer les anotacions que consideren, i a la finalització de la prova se'l podran quedar.  
L'òrgan tècnic de selecció, una vegada realitzada la prova, publicarà els enunciats i la correcció de les preguntes en el tauler d'anuncis i en la pàgina web del Consorci. Contra esta publicació, les persones interessades disposaran d'un termini de 5 dies hàbils per a interposar l'al·legació o reclamació que consideren contra les preguntes i respostes, i serà l'òrgan tècnic de selecció el qui decidisca sobre estes en la següent sessió i ho indicarà en l'acta corresponent.  
  
En qualsevol cas, el full de resposta autocopiador no suposarà cap prova en cas de diferències amb l'establit en l'original que conste en poder de l'òrgan tècnic de selecció.  
2n exercici. Supòsit pràctic: obligatori i eliminatori.  
Consistirà a contestar 40 preguntes tipus test sobre un dels dos supòsits pràctics elaborats per l'OTS, a elecció de la persona aspirant, relacionats amb les tasques i funcions del lloc de bomber/a conductor/a i amb el temari de coneixements específics de l'annex I d'estes bases, de conformitat amb el que establix l'annex II (temaris per categories) del Decret 163/2019, de 19 de juliol, del Consell, exclosos els temes de coneixements generals.  
El qüestionari haurà de contindre, a més, 5 preguntes de reserva, que les persones aspirants també han de respondre perquè puguen ser valorades en substitució de les que eventualment puguen declarar-se invàlides per causes justificades.  
L'òrgan tècnic de selecció, una vegada realitzada la prova, publicarà els enunciats i la correcció de les preguntes en el tauler d'anuncis i en la pàgina web del Consorci. Contra esta publicació, les persones interessades disposaran d'un termini de 5 dies hàbils per a interposar l'al·legació o reclamació que consideren contra les preguntes i respostes, i serà l'òrgan tècnic de selecció el que decidisca sobre este en la següent sessió i ho indicarà en l'acta corresponent.  
  
El temps de duració de l'exercici serà determinat per l'òrgan tècnic de selecció immediatament abans de començar la prova en funció de la dificultat d'esta, i es disposarà d'un mínim de 90 segons per a respondre cada pregunta, més 10 minuts previs per a la lectura i elecció del supòsit pràctic.  
La fórmula de correcció emprada per a este segon exercici serà la mateixa que l'aplicable al primer exercici i que s'ha detallat més amunt.  
L'exercici es qualificarà de 0 a 10 punts. Per a superar este exercici, serà necessari obtindre un mínim de 5 punts.  
La prova es realitzarà utilitzant fulls de respostes normalitzats autocopiadors, en què es faran constar les dades personals de cada persona candidata en una pestanya vinculada de manera codificada al full de respostes, en què es marcarà clarament el supòsit triat (A o B) i que se separarà en finalitzar la prova.  
S'entregaran a les persones participants els dos quadernets d'examen, en els quals podran fer les anotacions que consideren, i a la finalització de la prova se'ls podran quedar.  
S'entregaran, a més, tres fulls normalitzats de respostes a cada participant, dels quals la persona aspirant ha d'entregar ÚNICAMENT a l'OTS, a la finalització de l'examen, el full normalitzat de respostes corresponent al supòsit triat. L'OTS, juntament amb l'aspirant, anotarà en la part posterior del full normalitzat l'únic supòsit triat per l'aspirant (A o B).  
  
3r exercici. Proves físiques: obligatori i eliminatori.  
La qualificació d'este exercici serà de 0 a 10 punts i serà necessari obtindre com a mínim un 5 en cada una de les 6 proves per a considerar-se apte/a i continuar en el procés selectiu.  
També s'obtindrà la qualificació d'apte/a, sempre que es donen dues premisses: obtindre un mínim de 5 punts en 5 de les 6 proves i que la suma de les 5 proves aptes sumen com a mínim 30 punts. En este cas, la puntuació de la persona aspirant s'obtindrà de la mitjana de les 6 proves i es considerarà el no apte com 0 punts.  
L'ordre de realització de proves serà el següent:  
1 Alçament de banca  
2 Prova de natació  
3 Pujada corda  
4 Pujada torre  
5 Prova de resistència  
6 Prova de velocitat  
Les proves que es realitzaran i els seus barems seran les que recull l'annex I del Decret 163/2019, de 19 de juliol, del Consell, excepte el que s'establix per a la prova pujada a la torre a continuació.  
El resultat total d'este tercer exercici s'obtindrà amb la mitjana aritmètica de les puntuacions obtingudes/validades en totes les proves (suma de les puntuacions obtingudes en les diferents proves, dividit pel nombre de proves, que en són 6).  
Prèviament a l'inici de les proves d'aptitud física, les persones aspirants signaran una declaració responsable, el model de la qual figura en l'annex V d'estes bases, en què es farà constar expressament la seua adequada capacitat física per a concórrer a estes.  
Les proves d'este exercici podran fer-se completament en un dia o per separat en diferents dies. L'òrgan tècnic de selecció indicarà per mitjà d'un anunci i amb l'antelació suficient si les proves es realitzen en la mateixa jornada o en diferents jornades, i l'última prova que es farà serà la de velocitat de 60 metres.  
L'òrgan tècnic de selecció podrà dur a terme, entre les persones participants, un control antidopatge, tenint en compte que el fet d'haver consumit productes estimulants de la capacitat física, segons la llista aprovada pel Consell Superior d'Esports, a proposta de la Comissió Nacional Antidopatge, suposarà l'exclusió de la persona del procés selectiu.  
Les persones que participen en esta convocatòria podran sol·licitar la convalidació de les proves físiques de forma (marcant preferentment la casella corresponent en la sol·licitud inicial del procés selectiu, si és el cas, sense que siga vinculant) en el supòsit que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de la primera prova del procés selectiu pel qual es regulen estes bases. Per a això, les persones aspirants hauran d'aportar, en el moment de realització de la prova, l'acreditació documental suficient. La convalidació de les proves físiques es realitzarà de manera individual per cada prova superada en altres processos selectius i en els termes anteriorment exposats.  
A l'efecte d'organització i eficiència en la gestió de les proves físiques, el personal aspirant que vulga la convalidació d'alguna d'estes haurà d'aportar el seu certificat de superació, durant els 10 dies hàbils següents a la publicació de les notes definitives de la segona prova.  
  
A continuació, l'OTS, farà públiques les llistes amb les convalidacions degudament acreditades per part de les persones aspirants, i donarà un termini de 5 dies hàbils per a presentar esmenes a estes llistes.  
  
  
Descripció i baremació de les proves físiques:  
Instruccions exercici 1. Alçament de banca: 50 kg (H) i 30 kg (D), els dos 20 vegades en 60 segons.  
  
Descripció:  
L'exercici consistix en l'alçament d'un pes de 50 kg per a homes i 30 kg per a dones, en posició decúbit supí sobre un banc, en un temps de 60 segons, en el qual la persona participant n'ha de fer un nombre igual o superior a 20 vegades o repeticions consecutives.  
  
  
Posició inicial:  
Decúbit supí amb els braços estesos suportant el pes.  
  
Execució:  
L'ordre d'inici la donarà la persona que exercisca de jutge àrbitre a la veu de «ja», moment en què la persona participant iniciarà els alçaments el màxim nombre de vegades consecutives. L'exercici finalitza transcorreguts 60 segons.   
  
Regles:  
La persona participant tindrà un sol intent per a l'execució d'esta prova. No es permetrà cap inici nul, entenent-se per tal el fet de començar l'exercici abans de l'ordre de qui tinga la condició de jutge/essa.  
  
El cronòmetre es posa en marxa a l'ordre d'eixida i es deté quan han transcorregut 60 segons, alhora que es dona una veu d'«alto» o xiulit.  
  
El cicle de les repeticions partix dels braços estesos i s'efectua una flexió dels dos colzes i es tornen a estendre estos, moment en què es compta la repetició.  
Per a realitzar el cicle, l'agafada de les dues mans serà lleugerament superior a l'amplària dels muscles de la persona candidata. Les repeticions es comptaran en veu alta i s'utilitzarà el mateix número que l'anterior en cas d'una repetició no vàlida.  
Perquè cada una de les vegades o repeticions de l'alçament siga considerada vàlida i computable, es tindrà en compte que:  
• Les extensions de colzes siguen completes (màxima amplitud depenent del subjecte).  
• Quan s'efectue la flexió del colze, la barra ha de tocar el pit.  
  
Invalidacions:  
L'exercici serà nul i es qualificarà amb zero punts quan l'aspirant:  
  
La persona participant serà considerada no apta quan:  
a) No complisca totes les regles establides.  
b) No arribe les 20 en el temps establit (60 s).  
  
Anotació:  
S'anota el nombre de repeticions vàlides.  
  
Puntuació:  
  
 5 6 7 8 9 10  
Homes 20 24 28 32 36 40  
Dones   
Nombre de repeticions en 60 s.  
  
  
Instruccions exercici 2. Natació - 100 metres: (H) en 1 minut i 30 segons; (D) 1 minut i 45 segons.  
Descripció: l'exercici consistix a nadar una distància de 100 metres i en la prova s'han de fer 4 recorreguts al llarg del vas de 25 metres.  
   
Posició inicial: dempeus a la vora de la piscina en la zona d'eixida, amb vestit de bany i capell de bany (es permet l'ús d'ulleres de natació i taps). No es permeten altres elements que puguen afavorir la realització de la prova. Els vestits de bany s'ajustaran en cada cas a la normativa establida per la Reial Federació Espanyola de Natació sobre estes peces en les competicions oficials.  
  
Execució:   
Quan la persona que exercisca de jutge àrbitre faça una xiulada llarga, la persona aspirant es col·locarà per a l'eixida, bé sobre la plataforma d'eixida bé en la vora de la piscina, o bé a l'interior del vas, en este últim cas haurà de romandre en contacte amb la vora de l'eixida.  
  
Al senyal de la persona que exercisca de jutge d'eixides «preparats», es posaran immediatament en una posició d'eixida. Quan tots els nadadors estiguen quiets, la persona que exercisca de jutge d'eixides donarà el senyal d'eixida mitjançant un tir o xiulet.  
Qualsevol nadador/a que isca abans que el senyal d'eixida haja sigut donat serà desqualificat/ada. Si el senyal d'eixida sona abans que s'haja efectuat la desqualificació, la carrera continuarà i el/la nadador/a o nadadors/ores seran desqualificats/ades al final d'esta. Si la desqualificació s'efectua abans d'haver-se donat el senyal d'eixida, esta no haurà de donar-se, la resta de nadadors/ores seran cridats/ades de nou i l'eixida es tornarà a donar.  
Una vegada que es done el senyal d'eixida, les persones aspirants, bé en capbussada o per impulsió sobre la paret, segons la situació de partida adoptada, iniciaran la prova emprant qualsevol estil per a la seua progressió.  
El/la nadador/a haurà de romandre i acabar en el mateix carrer en el qual va començar.   
Regles: qui participe tindrà un sol intent per a l'execució d'esta prova.   
El cronòmetre es posa en marxa al senyal d'eixida, quan la persona que exercisca de jutge àrbitre accione el tir o xiulet, i es deté quan la persona aspirant toca la paret al final del recorregut, on hi haurà un sensor de parada de cronòmetre.  
El funcionament de l'equip electrònic de classificació automàtica haurà de funcionar sota la supervisió de tècnics designats a l'efecte. Els temps registrats per l'equip automàtic hauran de servir per a determinar el temps realitzat en cada carrer. Els llocs i els temps així obtinguts tindran preferència sobre les decisions dels cronometradors humans. En cas d'avaria de l'equip automàtic o si una falta d'este equip apareix de manera clara, o si un/a nadador/a no ha accionat l'equip a la seua arribada, els temps dels cronometradors seran declarats oficials.  
  
En tot moment, la persona aspirant es mantindrà pel carrer assignat i delimitat per les surades. Si una persona aspirant molesta una altra, nadant per un altre carrer o l'obstaculitza de qualsevol altra forma, serà desqualificada. En la prova, la persona aspirant que efectue viratges haurà de tindre contacte físic amb l'extrem de la piscina. El viratge haurà d'efectuar-se des del mur de la piscina i no està permés pegar una camallada o pas sobre el fons d'esta.  
Els trams es consideren realitzats sempre que la persona participant toque la paret amb qualsevol part del seu cos.  
La prova es farà en instal·lacions adequades a l'època de l'any en què se celebre i a les necessitats d'esta.  
  
Invalidacions:  
La persona participant serà considerada no apta quan:  
a) Per a finalitzar l'exercici, camine pel fons o s'ajude amb les surades, casos en què s'estimarà que no l'ha finalitzada.   
b) Es canvie de carrer, moleste un altre nadant per un altre carrer o l'obstaculitze de qualsevol altra manera.  
c) Realitze l'eixida abans del senyal de començament de la prova.  
d) Quan supere el temps assenyalat: (H) 1 minut i 30 segons; (D) 1 minut i 45 segons.  
  
Anotació:  
S'anota el temps invertit en minuts i segons, tenint en compte les fraccions de segon amb dos decimals.  
  
Puntuacions:   
  
 5 6 7 8 9 10  
Homes >125  
130 >120  
125 >115  
120 >110  
115 >105  
110 105  
Dones >140  
145 >135  
140 >130  
135 >125  
130 >120  
125 120  
  
  
Instruccions exercici 3. Corda: (H) 6 metres; (D) 5 metres. Temps: en 15 segons.  
Descripció:  
L'exercici consistix a grimpar per una corda llisa, partint de la posició d'assegut/uda i sense contacte entre els peus i la superfície de partida, sense l'ajuda de les cames, fins a tocar la marca visual o acústica senyalitzadora, a 6 metres d'altura per als homes i 5 metres per a les dones, mesurats des del sòl.  
Posició inicial:  
Assegut/uda en el sòl i amb almenys un dels braços subjectes a la corda, els peus no estaran en contacte amb la superfície d'eixida.  
Execució:  
Al senyal d'eixida, quan el/la jutge/essa dona la veu de «ja», la persona participant iniciarà la grimpada a braç i sense l'ajuda de les cames en tot el recorregut. L'exercici acaba quan toca la marca senyalitzadora a l'altura de 6 metres per a homes i 5 metres per a dones.  
Regles:  
El cronòmetre es posa en marxa al senyal d'eixida quan el/la jutge/essa dona la veu de «ja» i es deté quan l'aspirant toca la marca senyalitzadora a 6 metres d'altura (H) i 5 metres d'altura (D), amb una mà. Hi haurà 3 cronometradors per aspirant, i per al càlcul final del temps, dels 3 cronòmetres es rebutjaran el més alt i el més baix, i s'adjudicara el temps del cronòmetre intermedi. El sistema es podrà substituir per un sistema automàtic d'eixida i parada de cronòmetre.  
El temps comença a córrer quan inicia el moviment la persona aspirant i es deté quan la persona participant toca la marca senyalitzadora a 6 o 5 metres d'altura, amb una mà, segons el gènere del participant.  
  
Es tindran dos intents per a superar l'exercici.  
Invalidacions:  
La persona candidata serà considerada no apta quan:  
a) Supere el temps establit. b) S'ajude amb els peus o les cames quan s'alce des de la posició d'assegut/ada, durant la grimpada o en el moment de tocar la marca. Es permetrà el fregament de la corda amb qualsevol part del cos.  
c) No arribe a la marca senyalitzadora.  
Anotació:  
S'anota el temps invertit en segons, tenint en compte les fraccions de segon.   
Puntuacions:  
Este exercici és puntuable segons el següent barem de qualificació, quan l'aspirant iguala o supera la marca establida en l'exercici.  
  
  
 5 6 7 8 9 10  
Homes >13 15 >11 13 >9 11 >7 9 >5 7 5  
Dones   
  
  
Instruccions exercici 4: prova pujada torre.  
L'exercici consistix a pujar 18 metres (més/menys 40 centímetres) d'una escala situada a una torre, amb un llast de 15 kg en una motxilla o distribuïts en un jupetí, tant homes com dones. Este exercici es durà a terme a la torre del campanar de València.  
  
Posició inicial:  
La persona candidata se situarà dempeus darrere de la línia d'eixida sense xafar-la, en el lloc indicat per a fer-ho.  
Execució:  
El senyal d'eixida el donarà el/la membre de l'OTS o assessor, mitjançant un xiulet o al crit de «ja». La persona candidata haurà de pujar fins a sobrepassar la meta d'arribada situada a l'altura corresponent.  
Regles:  
a) La persona candidata tindrà un sol intent per a l'execució d'esta prova.  
b) La prova es farà de manera individual.  
c) Es permetrà una eixida falsa (nul·la). Si la persona candidata incorre en una segona eixida falsa, quedarà eliminada. S'entén per eixida falsa el fet de començar a córrer abans de l'ordre d'eixida.  
El sistema de cronometratge serà un sistema electrònic, tant a l'eixida com a l'arribada. Es permetrà l'ajuda o impulsos amb les parets i baranes, si n'hi ha, incloent-hi el moment de l'eixida.  
La persona candidata realitzarà tot el recorregut amb tota la càrrega.  
  
Invalidacions:  
La persona participant serà considerada no apta quan:  
a) Es lleve o perda la càrrega o part de la càrrega durant el recorregut.  
b) Realitze dos exercicis nuls.  
c) Supere en la realització de la prova un temps de 30 segons 00 centèsimes per a homes i 33 segons 00 centèsimes per a dones.  
S'anota el temps invertit en segons i centèsimes, tenint en compte les fraccions de segon amb dos decimals.  
  
Puntuació:  
Este exercici és puntuable segons el barem de temps de la taula següent:  
  
Nota 5 5,5 6 6,5 7 7,5 8 8,5 9 9,5 10  
Homes 45 44 43 42 41 40 39 38 37 36 35  
Dones 50 49 48 47 46 45 44 43 42 41 40  
  
  
Instruccions exercici 5. Carrera de resistència, 3.000 metres en 12 minuts (H), 13 minuts i 30 segons (D).  
Descripció:  
L'exercici consistix a córrer una distància de 3.000 metres llisos en una pista d'atletisme per carrer lliure, en un temps inferior o igual a 12 minuts per a homes i 13 minuts i 30 minuts per a dones.   
  
Posició inicial:  
La persona participant es col·locarà en la pista en el lloc assenyalat, dempeus i darrere de la línia d'eixida sense xafar-la. Per a l'execució d'este exercici, no es permet l'ús de sabatilles de claus.  
Execució:  
L'ordre d'eixida la donarà la persona que exercisca de jutge àrbitre; quan diga «als vostres llocs», les persones participants es col·locaran en posició inicial darrere la línia d'eixida, a la veu de «preparats», adoptaran una posició estàtica, i la prova començarà en sentir el tir o xiulit, moment en el qual podran començar a córrer la distància marcada per carrer lliure.  
Regles:  
L'aspirant tindrà un sol intent per a l'execució d'esta prova.  
  
El cronòmetre es posa en marxa quan dona la persona que exercisca de jutge àrbitre el senyal d'eixida i es deté quan l'aspirant passa per línia de meta.  
Per al cronometratge de la prova, s'utilitzaran xips electrònics dissenyats per a la presa de temps en carreres.  
En cada torn de carrera no podran participar més de 15 corredors.   
  
Invalidacions:  
L'exercici serà nul quan la persona candidata efectue una eixida falsa, entenent per eixida falsa començar a córrer abans de la veu de l'ordre d'eixida (tir o xiulit).  
La persona participant serà considerada no apta quan:  
a) Realitze una eixida nul·la.  
b) Supere el temps de 12 minuts per a homes i 13 minuts i 30 segons per a dones en la realització de la prova.  
c) No acabe la carrera.  
d) No córrega pel camí senyalitzat (fora de pista).  
e) Obstruïsca, espente o moleste un altre corredor.  
  
Anotació:  
S'anota el temps invertit en minuts i segons, tenint en compte les fraccions de segon amb dos decimals. Este exercici és puntuable segons els barems de temps de la taula següent:  
  
Puntuació:  
  
 5 6 7 8 9 10  
Homes >1139  
1200 >1118  
1139 >1057  
1118 >1036  
1057 >1015  
1036 1015  
Dones >1303  
1330 >1236  
1303 >1209  
1236 >1142  
1209 >1115  
1142 1115  
  
  
Instruccions exercici 6. Carrera de velocitat: 60 metres (H) 880 (D) 970  
  
Descripció:  
L'exercici consistix a córrer una distància de 60 metres llisos per a homes i per a dones, en una pista d'atletisme per carrer lliure.  
  
Posició inicial:  
La persona participant es col·locarà en la pista en el lloc assenyalat, dempeus i darrere de la línia d'eixida sense xafar-la. Per a l'execució d'este exercici, es permetrà l'ús de sabatilles de claus.  
  
Execució:  
L'ordre d'eixida la donarà la persona que exercisca de jutge àrbitre; quan diga «als vostres llocs», les persones participants es col·locaran en posició inicial darrere de la línia d'eixida, a la veu de «preparats», adoptaran una posició d'eixida, i la prova començarà quan s'escolte el tir o xiulit, moment en el qual podran començar a córrer la distància marcada pel carrer que els corresponga.  
  
Regles:  
- Es permetrà una eixida falsa per tanda i aspirant, entenent com a eixida falsa començar a córrer abans de l'ordre d'eixida o trepitjar la línia d'eixida. - Els temps es prendran amb foto-finish.  
- Quan es registre un vent superior a 2 m/s no s'efectuarà la prova. - S'anota el temps invertit en segons, tenint en compte les centèsimes de segon.  
  
Invalidacions:  
La persona participant serà considerada no apta quan:  
a) Realitze una eixida nul·la.  
b) Supere el temps de 880 per a homes i 970 per a dones en la realització de la prova.  
c) No acabe la carrera.  
d) No córrega pel camí senyalitzat (fora del carrer assignat).  
e) Obstruïsca, espente o moleste un altre corredor.  
  
Puntuació:  
Este exercici és puntuable segons el barem de temps de la taula següent:  
  
 5 6 7 8 9 10  
Homes >8,40  
8,80 >8,00  
8,40 >7,60  
8,00 >7,20  
7,60 >7,00  
7,20 7,00  
Dones >9,40  
9,70 >9,10  
9,40 >8,70  
9,10 >8,30  
8,70 >7,90  
8,30 7,90  
  
  
4t exercici. Proves psicotècniques d'acord amb els barems i criteris d'exclusió: obligatori i eliminatori.  
Consistirà a superar les proves psicotècniques de caràcter actitudinal (test de personalitat) i l'aptitudinal (o test d'intel·ligència).  
La qualificació de les proves psicotècniques serà d'apta o no apta, per a la qual cosa la persona aspirant ha de superar tots els factors estudiats en les proves aptitudinals.  
A més, haurà de fer-se una anàlisi global de l'estructura de la personalitat i, en cas que no s'ajuste al perfil establit, si el personal assessor i l'òrgan tècnic de selecció ho consideren oportú, estes proves podran contrastar-se mitjançant una entrevista.  
La qualificació de les proves psicotècniques serà d'apta o no apta, sense puntuació numèrica.  
Estes proves s'ajustaran al perfil professional per a la categoria de bomber/a conductor/a, i en cada una d'estes es valoraran els paràmetres que són rellevants en la determinació de la personalitat de la persona aspirant a esta categoria, d'acord amb l'annex VII del Decret 163/2019, de 19 de juliol, del Consell.  
A l'òrgan tècnic de selecció s'incorporarà, si és el cas, personal assessor especialista, per a la preparació i realització de la prova, així com per a informar del seu resultat i assessorar este òrgan tècnic de selecció per a resoldre sobre l'aptitud o no aptitud de cada aspirant.  
  
Les persones que participen en esta convocatòria podran sol·licitar la convalidació de la prova psicotècnica (marcant preferentment la casella corresponent en la sol·licitud inicial del procés selectiu, si és el cas, sense que siga vinculant), en el supòsit que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de la primera prova del procés selectiu pel qual es regulen estes bases. Per a això, les persones aspirants hauran d'aportar, en el moment de fer la prova, l'acreditació documental suficient.  
  
A l'efecte d'organització i eficiència en la gestió de la prova psicotècnica, el personal aspirant que vulga la convalidació d'alguna d'estes haurà d'aportar el certificat de superació d'estes, durant els 10 dies hàbils següents a la publicació de les notes definitives de la segona prova.  
A continuació, l'OTS farà públiques les llistes amb les convalidacions degudament acreditades per part de les persones aspirants i donarà un termini de 5 dies hàbils per a presentar esmenes a estes llistes.  
5é exercici. Reconeixement mèdic: obligatori i eliminatori, excepte convalidació.  
Este exercici consistirà en un reconeixement mèdic per a acreditar que la persona aspirant no patix malaltia ni defecte físic que li impedisca el normal exercici de les funcions pròpies de la categoria de bomber/a conductor/a, d'acord amb els protocols específics per a esta categoria que figuren en l'annex VIII, Quadre d'exclusions mèdiques, del Decret 163/2019 (annex II d'estes bases).  
Esta prova té caràcter obligatori i eliminatori.  
La qualificació de la prova serà d'apte o no apte, sense puntuació numèrica.  
En cap cas es publicaran llistes de persones no aptes per motiu d'exclusió mèdica.  
Dins de les proves mèdiques, les persones aspirants hauran d'omplir una declaració de salut i l'autorització (annex IV) per a sotmetre's a totes les proves que determine el tribunal mèdic.  
Les persones aspirants passaran el reconeixement mèdic en el lloc, la data i l'hora que oportunament se'ls comunicarà mitjançant publicitat en el tauler d'anuncis oficial del Consorci, en la pàgina web de la Diputació de Castelló (www.dipcas.es), en la seu electrònica i Portal de transparència del Consorci. Les que no compareguen al reconeixement mèdic, es neguen a realitzar-se les proves estipulades o no siguen declarades aptes en este no podran passar a la fase de concurs.  
A l'òrgan tècnic de selecció s'incorporarà, si cal, personal assessor especialista per a informar del resultat d'esta prova mèdica i assessorar l'òrgan tècnic de selecció per a resoldre sobre l'aptitud o no aptitud de cada persona aspirant segons el quadre d'exclusions mèdiques, de l'annex II d'estes bases.  
Les persones que participen en esta convocatòria podran sol·licitar la convalidació de les proves mèdiques (marcant preferentment la casella corresponent en la sol·licitud inicial del procés selectiu, si és el cas) en el cas que hagen superat proves d'idèntiques característiques en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el moment de realització de la prova, l'acreditació documental suficient.  
  
Puntuació de la fase d'oposició.  
La puntuació de la fase d'oposició estarà constituïda per la suma de les puntuacions obtingudes en cada un dels exercicis. Els 3 primers exercicis (test, supòsit pràctic i proves físiques) es qualificaran de 0 a 10 punts.  
La puntuació de la fase d'oposició estarà constituïda per la suma de les puntuacions obtingudes en cada un dels exercicis. Els tres primers exercicis (test, supòsit pràctic i proves físiques) es qualificarà de 0 a 10 punts.  
La puntuació màxima dels 3 primers exercicis serà de 23,4 punts, equivalent al 60 % de la puntuació total del concurs oposició, i el 40 % restant correspon a la fase de concurs, equivalent a una puntuació màxima de 15,6 punts (de conformitat amb el que s'establix en l'annex VI del Decret 163/2019).  
Per al càlcul d'esta puntuació, es tindrà en compte la qualificació obtinguda en els tres primers exercicis, d'acord amb la fórmula següent:  
  
  
X\*23,4 Q= ------------  
 30  
  
Esta suma es farà sempre que s'hagen superat els mínims establits en cada un dels exercicis puntuables i hagen sigut qualificats d'apte en els exercicis en què es qualifique d'apte/no apte.  
  
Per a la seua constància, es confeccionarà una llista provisional de resultats de la fase d'oposició, ordenada de més a menys puntuació, amb tot el personal que haja superat els mínims de tots els exercicis puntuables i obtingut la qualificació d'apte en els exercicis en què es qualifique d'apte/no apte.  
  
Barem Màxim Fase Oposició:  
Puntuació total: 23,4 punts  
  
2. Fase de concurs. (Torn lliure)  
Les persones aspirants que hagen superat la fase d'oposició presentaran, preferentment per seu electrònica, en el termini de 10 dies hàbils a partir de l'endemà de la publicació en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica i el Portal de transparència del Consorci, la llista de persones aprovades d'esta fase i els mèrits valorables degudament acreditats, mitjançant el model d'autobaremació que es proporcionarà per part del Consorci en esta fase.  
  
Els mèrits per al torn lliure es valoraran amb data de tancament del termini de deu dies hàbils, que s'atorgarà als participants que hagen superat tots els exercicis de la primera fase d'oposició, d'acord amb el que s'establix en l'apartat A.6 de presentació de documentació d'estes bases.  
En el cas que els mèrits consistisquen en serveis prestats i sempre que ho hagen sigut en el Consorci Provincial per al Servei de Prevenció i Extinció d'Incendis i Salvament i Protecció Civil de Castelló, no serà necessari adjuntar certificació o justificants d'estos, encara que, perquè es puguen valorar per l'òrgan tècnic de selecció, serà indispensable que es faça constar tal circumstància i s'indiquen amb tota claredat en la sol·licitud.  
Per a l'acreditació de l'experiència professional com a bomber en qualsevol administració pública, haurà de presentar-se un certificat suficient expedit per la unitat de personal, o per la unitat administrativa competent en defecte d'esta, en què conste el temps efectiu d'exercici del lloc de treball, el règim jurídic i les funcions corresponents quan la denominació no coincidisca exactament amb la de bomber.  
  
Per a l'acreditació dels cursos de formació i perfeccionament, haurà de presentar-se un document acreditatiu suficient segons el parer de l'òrgan tècnic de selecció, en què conste si l'acció formativa ha sigut cursada o impartida per la persona interessada, si ha sigut impartida o homologada per l'Institut Valencià de Seguretat Pública i Emergències (IVASPE), o per altres organismes i centres oficials de formació de personal empleat públic.  
Esta fase no tindrà, en cap cas, caràcter eliminatori ni podrà tindre's en compte per a superar els exercicis de la fase d'oposició, que es valoraran segons el barem següent:  
Puntuació total de la fase de concurs: 15,6 punts.  
1. Experiència professional. Màxim 8,60 punts.  
a) Serveis prestats en els SPEIS de la Comunitat Valenciana, a raó de 0,11 punts per mes íntegre de servei, sense computar la fracció i proporcionalment a la jornada realitzada.  
b) Serveis prestats en uns altres SPEIS dels no inclosos en l'àmbit d'aplicació de la Llei 7/2011, d'1 d'abril, de la Generalitat, en llocs de treball vinculats a la categoria de bomber/a conductor/a, independentment de la seua naturalesa funcionarial o laboral, i sempre que segons el parer de l'òrgan tècnic de selecció les funcions que consten en la certificació presentada per les persones interessades s'assimilen a les funcions establides en la Llei 7/2011, a raó de 0,10 punts per mes complet de servei, sense computar la fracció i proporcionalment a la jornada realitzada.  
c) Serveis prestats com a bomber/a d'empresa o com a bomber/a forestal a raó 0,02 punts per mes complet de servei, sense computar la fracció.  
d) Serveis prestats com a bomber/a voluntari/ària, sempre que hi haja una acreditació per part de l'IVASPE, a raó de 0,01 punts per mes complet de servei, sense computar la fracció.  
2. Valoració de títols acadèmics i formació. Màxim 4,5 punts.  
  
a) Qualsevol titulació acadèmica d'igual nivell o superior a l'exigit per a pertànyer al grup C, subgrup C1, exclosa la titulació que servisca per a participar en el procés, fins a un màxim de 2,5 punts, i s'atorgarà la puntuació següent:  
- Batxiller, tècnic/a de grau mitjà o equivalent: 0,40 punts.  
- Tècnic/a de grau superior o equivalent: 0,50 punts.  
- Tècnic/a de grau mitjà en emergències i protecció civil: 2,50 punts.  
- Tècnic/a de grau superior d'Emergències i Protecció Civil: 1,50 puntos.  
- Tècnic/a de grau superior forestal/paisatgista (nivell 1 MECES): 1,00 punts.  
- Grau o equivalent (nivell 2 MECES): 0,70 punts.  
- Grau en arquitectura o enginyeria: 1 punt.  
- Grau més màster o equivalent (nivell 3 MECES): 0,90 punts.  
- Màster: 0,20 punts.  
b) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual o superior a 20 hores, que hagen sigut cursats o impartits per la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim de 2 punts i d'acord amb l'escala següent:  
- De 200 o més hores: 2,5 punts.  
- De 100 o més hores: 1,25 punts.  
- De 50 o més hores: 0,65 punts.  
- De 40 o més hores: 0,55 punts.  
- De 30 o més hores: 0,45 punts.  
- De 20 o més hores: 0,35 punts.  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de personal funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o s'hagen ocupat.  
Així mateix, tant els cursos impartits com els rebuts es valoraran només una vegada i no seran susceptibles de ser valorades diverses edicions d'un mateix curs.  
Per a la valoració dels cursos, l'òrgan tècnic de selecció tindrà en consideració, a més de la seua duració, el seu contingut i la seua relació amb les funcions del lloc de treball que cal exercir.  
3. Coneixement del valencià. Màxim 1,5 punts.  
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, segons l'escala següent:  
- C2 certificat de grau superior o equivalent: 1,5 punts.  
- C1 certificat de grau mitjà, o equivalent: 1,2 punts.  
- B2 o equivalent: 0,90 punts.  
- B1 certificat de grau elemental, o equivalent: 0,60 punts.  
- A2 certificat de coneixements orals o equivalent: 0,30 punts.  
  
En cas de tindre més d'un certificat de coneixement del valencià, només es valorarà el de nivell superior.  
4. Coneixements d'idiomes comunitaris. Màxim 1 punt.  
Es valorarà sempre que s'acredite estar en possessió del certificat expedit per l'escola oficial d'idiomes, d'acord amb l'escala següent:  
  
- C2 o equivalent: 1,00 punts.  
- C1 o equivalent: 0,80 punts.  
- B2 o equivalent: 0,60 punts.  
- B1 o equivalent: 0,40 punts.  
- A2 o equivalent: 0,20 punts.  
  
3. Publicitat de les llistes fases d'oposició i concurs.  
1. Llista de participants amb qualificació.  
La puntuació del procés selectiu prèvia al curs selectiu estarà constituïda per la suma de les puntuacions obtingudes en la fase d'oposició i per les puntuacions de la fase de concurs, i per a la seua constància es confeccionarà una llista provisional de persones aprovades del procés selectiu, ordenada de més a menys puntuació.  
2. Empat de puntuacions.  
En cas d'empat entre els qui hagen participat en la present convocatòria, el seu ordre s'establirà d'acord amb les regles següents:  
  
a) En primer lloc, a favor de qui tinga millor puntuació en la prova escrita de preguntes amb respostes alternatives (1r exercici de la fase d'oposició).  
b) En segon lloc, a favor de qui tinga millor puntuació en la prova del supòsit pràctic (2n exercici de la fase d'oposició).  
c) En tercer lloc, a qui tinga millor puntuació en les proves físiques (3r exercici de la fase d'oposició).  
d) En quart lloc, i dins de la puntuació obtinguda en la fase de concurs, a qui tinga la millor puntuació en els diferents apartats per este ordre:  
1. Formació  
2. Experiència  
3. Titulació  
4. Valencià  
5. Idiomes comunitaris  
e) Si persistix l'empat, es dirimirà pel sexe infrarepresentat en la plantilla del CPBC en la categoria corresponent.  
f) Si persistix l'empat, es dirimirà per sorteig.  
  
4. Fase del curs selectiu (torn lliure)  
Esta tercera fase té caràcter obligatori i eliminatori, excepte en el que s'indica en el següent apartat 3. Es regirà pel que es disposa en el Decret 163/2019, de 19 de juliol, del Consell, en desplegament de la Llei 7/2011 dels SPEIS i, en defecte d'això, pel que es disposa en les presents bases.  
  
1. Característiques generals.  
1. Les persones aspirants que hagen superat la fase de concurs oposició, prèvia la presentació de la documentació exigida en la base huitena d'esta convocatòria hauran de superar el curs selectiu que serà impartit i homologat per l'Institut Valencià de Seguretat Pública i Emergències, el contingut de les quals serà el reglamentàriament regulat per este institut.  
2. En cada convocatòria, els qui no superen el curs selectiu podran incorporar-se al curs immediatament posterior. Si no superen este segon curs, quedaran exclosos del procés de selecció.  
3. Les persones aspirants que hagen realitzat amb anterioritat el curs selectiu per a l'accés a la mateixa escala del servei de prevenció, extinció d'incendis i salvament de la Comunitat Valenciana quedaran exemptes de realitzar-lo, mitjançant resolució de la persona titular de la Direcció de l'Agència Valenciana de Seguretat i Resposta a les Emergències, a proposta de l'Institut Valencià de Seguretat Pública i Emergències, si no han transcorregut més de quatre anys des de la seua data de realització i superació i no s'ha alterat substancialment el seu contingut.  
  
2. Procediment i desenvolupament.  
L'òrgan tècnic de selecció formularà la proposta a la Presidència del Consorci sobre les persones interessades que hauran de realitzar el curs selectiu de formació i capacitació teoricopràctic i selectiu en l'Institut Valencià de Seguretat Pública i Emergències (IVASPE).  
  
Per a l'elaboració d'esta proposta, l'òrgan tècnic de selecció determinarà la llista d'aspirants que han de realitzar el curs per haver superat les dues primeres fases del procediment i haver presentat la documentació exigida en estes bases per al corresponent nomenament en pràctiques, sense que el nombre d'aspirants proposats puga superar el de les places convocades.   
Efectuat el nomenament en pràctiques, les persones interessades proposades seran notificades i s'incorporaran a l'IVASPE per a realitzar el primer curs que es convoque este institut.  
3. Fases i característiques del curs selectiu  
A) Fases:  
La qualificació del curs correspondrà a l'IVASPE i la no superació tindrà caràcter eliminatori i s'executarà en dues fases:  
1a. De formació i selecció en l'IVASPE: 250 hores.   
2a. De pràctiques en el Consorci: 250 hores.  
Les dues fases seguiran este ordre, llevat que la programació de cursos de l'IVASPE permeta avançar la 2a de pràctiques; si bé i en tot cas, les persones interessades que no superen el curs selectiu impartit per l'IVASPE perdran tot dret al seu nomenament com a funcionaris de carrera i cessaran immediatament com a funcionaris en pràctiques.  
  
  
B) Característiques del curs selectiu:  
- Dues fases:  
- 1 teoricopràctica en l'IVASPE.  
- 1 de pràctiques en l'SPEIS.  
- Duració: escala bàsica, 250 hores cada fase.  
- Caràcter: eliminatori i obligatori, excepte en el que s'indica en el punt 3 de l'anterior apartat.  
- Relació jurídica de la persona interessada: funcionària en pràctiques de l'SPEIS del Consorci de Castelló fins que supere el curs i siga nomenada funcionària de carrera.  
- Retribucions: les previstes en l'Estatut bàsic de l'empleat públic i en l'article 80 de la Llei 4/2021, de 16 d'abril, de la Generalitat, de la funció pública valenciana.  
4. Qualificació  
La qualificació del curs, tant de la fase teoricopràctica com de la de pràctiques, correspondrà a l'Institut Valencià de Seguretat Pública i Emergències, i la seua valoració es realitzarà sobre la base de criteris objectius, que tindran en compte, entre altres, els aspectes següents: assimilació dels coneixements impartits, responsabilitat, dedicació, actituds enfront del professorat i la resta de l'alumnat, i tots els aspectes de l'actuació de la persona aspirant que siguen necessaris per a valorar la seua capacitat per a una adequada prestació de les funcions atribuïdes al lloc. Es qualificarà d'apte o no apte, sense qualificació numèrica.  
  
5. Proposta de nomenament.  
1. Finalitzat el curs selectiu, l'IVASPE comunicarà a este Consorci la llista dels que l'hagen superat, amb la indicació de la qualificació obtinguda, a l'efecte del seu nomenament com a personal funcionari de carrera. Igualment, comunicarà la llista dels que no hagen superat el curs.  
2. Els nomenaments s'efectuaran d'acord amb el que s'establix en l'article 62 del text refós de l'Estatut bàsic de l'empleat públic.  
  
  
III. Disposicions finals  
  
Base huitena. Nomenament en pràctiques i com a funcionari de carrera (torn lliure)  
En el procediment selectiu, que té 3 fases (1a oposició, 2a de concurs i 3a de curs selectiu), s'efectuaran els següents nomenaments com a funcionari:  
- Funcionari en pràctiques: concloses les dues primeres fases (d'oposició i de concurs), a fi de procedir a realitzar la 3a fase de curs selectiu.  
- Funcionari de carrera: conclosa la totalitat del procediment selectiu: oposició, concurs i curs selectiu, a fi de procedir a prestar serveis en el Consorci Provincial prèvia presa de possessió.  
1. Nomenament com a funcionari en pràctiques per a realitzar el curs selectiu (3a fase del procediment):  
1. Documentació que cal presentar.   
Per a la realització del curs selectiu, les persones interessades seran nomenades funcionàries en pràctiques d'este Consorci Provincial, prèvia presentació dels següents documents originals acreditatius de capacitat i altres requisits exigits en la convocatòria, en el termini de deu dies hàbils, a comptar de la publicació per l'òrgan tècnic de selecció en el tauler d'anuncis de la llista provisional d'aprovats del concurs oposició:   
1) DNI o NIE, original per a la seua validació.  
2) Titulació exigida en la base segona de les de la convocatòria.  
3) Permís de conduir, per a la seua validació.  
4) Declaració jurada de no haver sigut separat/ada mitjançant un expedient disciplinari del servei de qualssevol de les administracions públiques, així com de no trobar-se incurs/a en cap de les causes d'incapacitat i incompatibilitat assenyalades en la legislació vigent.  
5) Certificat del Ministeri de Justícia en el qual s'acredite no trobar-se complint pena d'inhabilitació.  
Els que tinguen la condició de funcionaris públics o contractats indefinits en règim laboral en organismes públics estaran exempts de justificar les condicions i els requisits exigits i acreditats per a un anterior nomenament o contractació, per a la qual cosa han de presentar un certificat del ministeri, la corporació local o l'organisme públic del qual depenguen que justifique la seua condició de funcionari de carrera o contractat laboral indefinit, i en què s'acredite el compliment de les condicions o els requisits que s'han indicat abans. En conseqüència, si en la convocatòria s'exigiren condicions o requisits no justificats en la certificació esmentada, hauran de procedir a acreditar-los.  
Els qui dins del termini fixat i excepte causes de força major degudament justificades no presenten la documentació o del seu examen es deduïra que no disposen d'algun dels requisits assenyalats en la base segona no podran ser nomenats i quedaran anul·lades les seues actuacions, sense perjudici de la responsabilitat en què pogueren haver incorregut per falsedat en la instància per a sol·licitar la participació en este procés selectiu.   
En el cas que algun aspirant fora exclòs per no tindre algun dels requisits exigits, no presentar la documentació o per falsedat d'esta, l'òrgan tècnic de selecció podrà proposar addicionalment la inclusió de nous aspirants en la llista final en el mateix nombre que els exclosos.  
  
Quan alguna de les persones interessades aprovades renunciara a continuar el procés de selecció o fora exclosa per no tindre algun dels requisits exigits, no presentar la documentació o per falsedat d'esta, s'anul·laran les actuacions respecte d'elles i l'òrgan tècnic de selecció podrà proposar la inclusió en la llista d'admeses del mateix nombre que el d'excloses per les anteriors causes que hagen superat íntegrament les dues primeres fases del concurs oposició, per rigorós ordre de puntuació, i estes s'incorporaran a la realització del curs selectiu en les mateixes condicions que les anteriors substituïdes, sense perjudici de la responsabilitat en què puguen haver incorregut.   
  
  
2. Condicions del nomenament en pràctiques.   
El personal funcionari en pràctiques percebrà les retribucions previstes en l'Estatut bàsic de l'empleat públic i en l'article 91 de la Llei 4/2021, de 16 d'abril, de la Generalitat, de la funció pública valenciana.  
  
La destinació de les persones interessades nomenades en pràctiques no serà definitiva fins a l'acabament del període de pràctiques i consegüent nomenament com a funcionàries de carrera, podran ser desplaçades de zona operativa o parc per a la millor materialització de la formació inherent al període de pràctiques.   
Durant el període de pràctiques, els funcionaris/àries nomenats/ades faran les tasques i comeses de caràcter teòric i pràctic necessàries per a acreditar la seua idoneïtat que, a proposta de la Direcció Tècnica, es determinen per la Presidència del Consorci, sense perjudici del que disposa per al cas l'IVASPE.  
En el cas que les classes o pràctiques a les quals hagen d'acudir les persones nomenades s'impartiren fora de la jornada de treball, no generaran per això cap retribució. Igualment, en el cas que estes classes o pràctiques, o algunes es realitzen fora dels parcs de bombers, no se'ls acreditaran en cap cas despeses de quilometratge ni cap altra indemnització.  
  
2. Nomenament com a funcionari de carrera.  
1. Notificació de l'IVASPE.  
Finalitzat el curs selectiu, l'Institut Valencià de Seguretat Pública i Emergències comunicarà a la Presidència del Consorci la llista de les persones interessades que l'hagen superat, amb la indicació de la qualificació obtinguda, a l'efecte del seu nomenament com a funcionari de carrera. Igualment comunicarà els que no l'hagen superat.  
  
2. Llista definitiva d'aprovats en el procediment selectiu després de la qualificació de l'IVASPE.  
Rebuda de l'IVASPE la qualificació de les persones interessades en el curs selectiu, l'òrgan tècnic de selecció elaborarà la llista definitiva d'aprovats en el procediment de selecció i l'elevarà a la Presidència del Consorci amb la proposta de nomenament com a funcionaris de carrera.  
  
Les persones interessades que no resulten aprovades en el curs selectiu cessaran automàticament en la prestació dels serveis per als quals van ser nomenades en pràctiques, sense que puguen al·legar drets adquirits en relació amb el lloc que han exercit o per a la seua pròxima provisió.  
En cada convocatòria, els qui no superen el curs selectiu podran incorporar-se al curs immediatament posterior. Si no superen este segon curs, quedaran exclosos del procés de selecció.  
3. Nomenament com a funcionari de carrera.  
Els/les aspirants aprovats/ades seran nomenats/ades funcionaris/àries de carrera del Consorci Provincial de Castelló en el termini establit d'un mes natural, comptat des de la publicació en el tauler d'anuncis de la llista definitiva d'aprovats/ades del procés selectiu i hauran de prendre possessió del càrrec en el termini d'un mes natural, a comptar de l'endemà del dia en què li siga notificat el nomenament.  
  
4. Destinació.  
Una vegada les persones interessades hagen pres possessió del seu càrrec com a funcionàries de carrera, passaran a prestar les seues funcions de bomber/a en zona operativa i parc on hi haja vacant i que els corresponga d'acord amb l'ordre obtingut en el procés selectiu.  
  
Base novena. Borsa de treball primària  
Una vegada finalitzat el procés selectiu, es constituirà una borsa d'ocupació temporal mitjançant decret de la Presidència del Consorci, de la qual formaran part tots i totes les aspirants que hagen superat tot el procés selectiu sense obtindre plaça, i s'aplicarà la normativa de borses de treball temporal del Consorci vigent en el moment de creació de la borsa.  
  
Base desena. Borsa de treball extraordinària i urgent  
Finalitzada la fase d'oposició d'este procés selectiu, amb les notes definitives de tots els exercicis que componen esta fase, es podrà constituir una borsa d'ocupació temporal extraordinària i urgent mitjançant decret de la Presidència del Consorci, de la qual formaran part tots i totes les aspirants que hagen superat este/estos exercici/s de la fase d'oposició i hagen superat o convalidat les proves físiques i psicotècniques (en el cas que hagen superat proves en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de la primera prova del procés selectiu), i, a més, superen un curs de formació i capacitació teoricopràctic impartit pel mateix CPBC de 250 hores, incloent-hi les pràctiques, amb la finalitat d'assegurar els coneixements mínims per a desenvolupar les funcions previstes en el lloc de treball de bomber/a conductor/a, la superació del qual els habilitarà per a ser nomenats funcionaris interins, en cas de necessitat.  
En el cas de les proves físiques, hauran d'haver-se superat 5 de les 6 proves, i que la suma de les 5 proves aptes sumen com a mínim 30 punts. En este cas, la puntuació de la persona aspirant s'obtindrà de mitjana de les 6 proves, i es considerarà el no apte 0 punts.  
Així mateix, hauran de reunir tots i cada un dels requisits exigits en la corresponent convocatòria i mantindre'ls mentre es troben inclosos en la llista d'aspirants per a realitzar el curs, i passar un reconeixement mèdic (segons barem de les pròpies bases).  
  
Durant la realització del curs, els candidats no tindran cap relació laboral ni administrativa amb el Consorci per al Servei de Prevenció, Extinció d'Incendis, Salvament i Protecció Civil de la Província de Castelló.  
El curs de formació serà impartit per edicions, segons les necessitats del servei, mitjançant un informe elaborat per part del servei d'operacions.  
La participació en el curs d'un/a candidat/a implica l'acceptació de les ofertes de nomenament de personal funcionari interí per un període igual o superior a sis mesos. La renúncia a este nomenament, encara que siga per causa justificada, implicarà la seua exclusió de la borsa.  
El règim de funcionament de la borsa es determinarà en la seua resolució de creació.  
La vigència d'esta borsa s'esgotarà en el moment de constitució de la borsa primària regulada en la base desena.  
Avaluació i certificació del curs selectiu de la borsa extraordinària i urgent  
L'avaluació i certificació del curs selectiu comprendrà tres parts:  
  
1a. La superació d'un reconeixement mèdic d'acord amb els protocols específics aplicables al lloc de bomber/a conductor/a que figuren en l'annex VIII del Decret 163/2019, categoria bomber/a conductor/a. Obligatori i eliminatori. Es qualificarà d'apte o no apte.  
  
2a. La superació del curs teoricopràctic de 250 hores, per a la qual cosa hauran de superar un exercici escrit a la seua finalització i obtindre la qualificació actitudinal favorable dels instructors responsables de cada una de les matèries impartides.  
3a. La certificació necessitarà, a més, l'informe favorable de la prefectura de parc al qual hagen sigut assignats, previ informe positiu tant actitudinal com aptitudinal dels caps i sergents, que reculla la bona execució de les funcions que es reflectixen en l'RLT del lloc de bomber/a conductor/a durant un mínim de 288 hores de guàrdia, com a funcionaris/àries interins/ines en el CPBC.  
  
Ordre de prelació de la borsa de treball extraordinària i urgent  
L'ordre de prelació d'aspirants a la borsa s'iniciarà per l'aspirant amb la puntuació més alta en la suma de les puntuacions obtingudes en tots els exercicis de la fase d'oposició.  
En cas d'empat entre les persones aspirants de la borsa, l'ordre de prelació s'establirà segons les regles següents:  
a) En primer lloc, a favor de qui tinga millor puntuació en la prova escrita de preguntes amb respostes alternatives (1r exercici de la fase d'oposició).  
b) En segon lloc, a favor de qui tinga millor puntuació en la prova del supòsit pràctic (2n exercici de la fase d'oposició).  
c) En tercer lloc, a qui tinga millor puntuació en les proves físiques (3r exercici de la fase d'oposició).  
d) Si persistix l'empat, es dirimirà pel sexe infrarepresentat en la plantilla del CPBC en la categoria corresponent.  
e) Si persistix l'empat, es dirimirà per sorteig.  
  
Base onzena. Incompatibilitats i normativa supletòria  
Les persones aspirants proposades quedaran subjectes al compliment de les prescripcions que s'establixen en la Llei 53/1984, de 26 de desembre, sobre incompatibilitats del personal al servei de les administracions públiques i la resta de normativa aplicable concordant amb el particular.  
El present procés selectiu es regirà pel que s'establix en les presents bases i, en tot el que no estiga previst, caldrà ajustar-se al que es disposa en la Llei 7/2011, d'1 d'abril, dels SPEIS de la Comunitat Valenciana, i les normes dictades per la Generalitat Valenciana en desplegament d'esta; el Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic; la Llei 7/1985, de 2 d'abril, reguladora de les bases de règim local; la Llei 30/1984, de 2 d'agost, de mesures per a la reforma de la funció pública; el Reial decret 896/1991, de 7 de juny, pel qual s'establixen les regles bàsiques i els programes mínims als quals s'ha d'ajustar el procediment de selecció dels funcionaris d'Administració local; la Llei 4/2021, de 16 d'abril, de la Generalitat, de la funció pública valenciana; el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; el Decret 163/2019, de 19 de juliol, del Consell, d'establiment de les bases i els criteris generals per a la selecció, la promoció i la mobilitat del personal de les escales i les categories dels serveis de prevenció, extinció d'incendis i salvament de les administracions públiques de la Comunitat Valenciana; el Reial decret legislatiu 781/1986, de 18 d'abril, aprovatori del text refós de les disposicions legals vigents en matèria de règim local, i Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració de l'Estat i altres disposicions aplicables i concordants.  
  
Base dotzena. Recursos i al·legacions  
Contra estes bases i tots els actes administratius que se'n deriven i que esgoten la via administrativa, es pot interposar, potestativament, un recurs de reposició davant de la Presidència del Consorci en el termini d'un mes, comptat a partir de l'endemà de la seua publicació en el Butlletí Oficial de la Província, o un recurs contenciós administratiu davant dels òrgans de la jurisdicció contenciosa administrativa, en el termini de dos mesos, comptats a partir de l'endemà de publicar-se, de conformitat amb el que s'establix en l'article 114 de la Llei 39/2015, d'1 d'octubre, del procediment administratiu comú de les administracions públiques.  
Tot això, sense perjudici que s'exercite qualsevol altre recurs que es considere oportú.  
Davant de les actuacions de l'òrgan tècnic de selecció, podrà interposar-se el recurs d'alçada previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la Presidència del Consorci com a òrgan competent per a resoldre'l.  
  
Castelló de la Plana, 11 de desembre de 2023.- El diputat: David Vicente Segarra. El secretari general per delegació: Enrique Pellicer Batiste.  
  
IV. Annexos  
  
ANNEX I  
Temari  
  
Temari establit en l'annex II del Decret 163/2019, de 19 de juliol, del Consell:  
  
Coneixements generals  
Tema G1. La Constitució Espanyola de 1978: característiques i estructura. Títol preliminar: principis generals. Títol I. Dels dret i deures fonamentals. Títol VIII. L'organització territorial de l'Estat.  
  
Tema G2. L'Estatut d'Autonomia de la Comunitat Valenciana: títol I. La Comunitat Valenciana. Títol VIII. L'Administració local.  
Tema G3. Llei 7/1985, de 2 d'abril, reguladora de les bases del règim local: títol II. El municipi. Capítol II. Organització. Títol II. Capítol III. Competències. Títol III. La província. Capítol I. Organització. Títol III. Capítol II. Competències.  
Tema G4. Llei 8/2010, del 23 de juny, de la Generalitat, de règim local de la Comunitat Valenciana: títol I. Capítol IV. Organització del govern i l'administració dels municipis. Títol I. Capítol V. Competències. Títol II. La província.  
Tema G5. Prevenció de riscos laborals: la Llei 31/1995, de 8 de novembre: capítol I. Objecte, àmbit d'aplicació i definicions. Capítol III. Drets i obligacions. Capítol IV. Serveis de prevenció. Capítol V. Consulta i participació dels treballadors.  
Tema G6. Estatut bàsic de l'empleat públic: Reial decret legislatiu 5/2015, de 30 d'octubre: títol II. Classes de personal al servei de les administracions públiques. Títol III. Drets i deures. Capítols 1, 2 i 3. Codi de conducta dels empleats públics. Títol V. Ordenació de l'activitat professional. Títol VI. Situacions administratives.  
  
Tema G7. Llei 4/2021, de 16 d'abril, de la Generalitat, de la funció pública valenciana: títol III. Personal al servei de les administracions públiques. Títol IV. Estructura i ordenació de l'ocupació pública.  
Tema G8. Llei 53/1984, de 26 de desembre, d'incompatibilitats del personal al servei de les administracions públiques. La responsabilitat civil, penal i administrativa de l'empleat públic en l'exercici de les seues funcions.  
Tema G9. Dret administratiu: les fonts del dret administratiu. La jerarquia de les fonts. La llei. Les disposicions de l'executiu amb força de llei: decret llei i decret legislatiu. El reglament: concepte, classes i límits. Altres fonts del dret administratiu.  
  
Tema G10. Hisenda pública i Administració tributària: el sistema fiscal espanyol. Principis impositius en la Constitució Espanyola. Els principals impostos i les seues característiques. La Hisenda pública estatal, autonòmica i local.  
Tema G11. Informàtica bàsica: conceptes fonamentals de maquinari i programari. Sistemes d'emmagatzematge de dades. Sistemes operatius. Processadors de text.  
  
Coneixements específics  
Tema 1. Geografia de la Comunitat Valenciana. Relleu, vegetació, climatologia, rius i vies de comunicació. Distribució geogràfica dels riscos a la Comunitat Valenciana.  
Tema 2. Organització i funcionament dels serveis de bombers de la Comunitat Valenciana. Zones operatives i parcs.  
Tema 3. Llei 7/2011, d'1 d'abril, de la Generalitat, dels serveis de prevenció, extinció d'incendis i salvament de la Comunitat Valenciana.  
Tema 4. Tècniques gràfiques: cartografia, sistemes de projecció, corbes de nivell, mapes topogràfics, sistemes de coordenades, posicionament i orientació sistemes de posicionament global GPS. Lectura i interpretació de mapes.  
Tema 5. Escales i unitats de mesura: concepte, càlcul i sistema internacional d'unitats de mesura: superfície, volum, força, pressió, treball, energia, potència. Calor i temperatura. Aparells de mesura.  
  
Tema 6. Hidràulica: característiques dels fluids i coneixements generals. Hidroestàtica i hidrodinàmica. Instal·lacions hidràuliques d'extinció: pèrdues de càrrega i càlcul d'instal·lacions. Punt de funcionament d'una instal·lació hidràulica. Bombes contra incendis: generalitats i parts d'una bomba contra incendis. Maneig i operació de bombes contra incendis: aspiració i mecanismes d'encebament. Cavitació. Material de traure aigua: motobombes, electrobombes.  
Tema 7. Comunicacions: conceptes bàsics. La Xarxa de Comunicacions i Emergències de la Generalitat (Xarxa COMDES). Bandes, freqüències, grups i coneixement dels equips fixos mòbils i portàtils TETRA. Funcionament del centre de comunicacions i control dels serveis de bombers. Protocols de mobilització de recursos. Organització de les comunicacions en els diferents tipus de sinistres. Directriu tècnica de comunicacions en actuacions davant d'incendis forestals.  
Tema 8. Vehicles dels serveis de bombers: classificació, nomenclatura i característiques generals. Especificacions i prestacions dels vehicles. Dotació i distribució del parc mòbil dels serveis de bombers. La conducció de vehicles d'emergència. Seguretat viària.  
  
Tema 9. Equipament operatiu: material de tall, separació, excarceració, elevació i tracció (Tractel, argue, coixins pneumàtics, etc.). Material d'il·luminació i senyalització (grups electrògens, focus, etc.). Material auxiliar. Eines i equips. Motoserra: components i parts de la motoserra. Tècniques de tall amb la motoserra. Procediments generals i específics de treball amb motoserres.  
  
Tema 10. Equips de protecció individual (EPI) utilitzats a l'àmbit urbà i forestal. Equipament individual contra incendis i equips de protecció química. Categorització, marcatge CE i normativa dels serveis de bombers sobre vestuari d'intervenció. Protecció respiratòria: riscos i equips de protecció respiratòria. Normes bàsiques d'actuació amb equips de respiració autònoma.  
Tema 11. Normes específiques en prevenció de riscos: disposicions mínimes de seguretat i salut per a la utilització dels equips de treball (Reial decret 1215/1997, de 18 de juliol, i Reial decret 486/1997, de 14 d'abril). Disposicions mínimes de seguretat i salut relatives a la utilització pels treballadors d'equips de protecció individual (Reial decret 773/1997, de 30 de maig). Disposicions mínimes en matèria de senyalització de seguretat i salut en el treball (Reial decret 485/1997, de 14 d'abril).  
Tema 12. La matèria. Composició bàsica i estructura. Estats fonamentals de la matèria. Canvis d'estat de la matèria. Teoria del foc. Química i física de l'incendi. Tipus de combustió. Classificació dels focs. Triangle i tetraedre del foc. Mecanismes de transmissió de calor. Productes de la combustió. Explosions.  
Tema 13. Mecanismes d'extinció: agents extintors. Extintors portàtils d'incendis. Hidrants, BIE i columna seca. Sistemes de detecció i extinció automàtica d'incendis: components bàsics de les instal·lacions. Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis (RIPCI) - apèndix I. Equips d'extinció d'aigua i espuma. Instal·lacions amb esteses de mànegues. Nocions bàsiques sobre càlcul d'esteses.  
Tema 14. Incendis d'interior. Desenvolupament. Influència del combustible i del recinte. Riscos del treball en incendis d'interior. Influència de l'aplicació d'aigua, de la ventilació i de la pressurització de recintes. Flashover, Backdraft, explosió de gasos d'incendi. Tècniques d'intervenció en incendis d'interior. Mètodes d'extinció. Tècniques maneig de les llances.  
Tema 15. Intervenció en incendis urbans: sistemàtica general d'actuació. Busseig en fum: cerca i orientació en interiors.  
Tema 16. Incendis industrials: tipus d'establiments industrials. Nivells de protecció. Característiques dels incendis industrials. Ús d'espumes. Tècniques d'intervenció en incendis industrials.  
Tema 17. Incendis en túnels. Característiques dels túnels. Característiques específiques dels incendis en túnels. Tècniques d'intervenció.  
Tema 18. Ventilació d'incendis. Principis bàsics i mètodes de ventilació. Equips de ventilació dels serveis de bombers.  
Tema 19. Incendi forestal: característiques. Bases del comportament del foc forestal. Tècniques d'atac i extinció. Eines i equips. Mitjans terrestres i aeris. Seguretat del personal durant les operacions d'extinció d'incendis forestals: identificació de les situacions de risc, protocol OCELA.  
Tema 20. Rescats en altura. Normativa dels treballs en altura. Principis bàsics del treball en altura. Materials i equip de protecció personal davant de caigudes en altura. Cordes, nucs i sistemes de seguretat i ancoratge. Trauma de suspensió o síndrome de l'arnés. Accés mitjançant corda: la doble corda. Els sistemes d'ancoratge de seguretat. Procediments d'actuació.  
Tema 21. Rescats en accidents de trànsit. Tipus d'accidents. Tipus de vehicles i tipus d'energia motriu. Element de seguretat activa i passiva en els vehicles. Els vehicles híbrids. La intervenció en accidents de trànsit. Eines, tècniques i equips d'excarceració. Maniobres bàsiques d'excarceració. Procediments d'actuació.  
Tema 22. Altres rescats: rius, riuades i inundacions. Maniobres de salvament en entorns aquàtics. Rescat i actuació en presència d'animals: animals domèstics i animals salvatges. Pautes d'actuació amb animals. Himenòpters: equips i materials. Procediments d'actuació en eixams.  
Tema 23. Alliberament en ascensors i maquinària pesant. Tipologia i característiques dels ascensors. Procediment rescat persones atrapades en ascensors i escales mecàniques.  
Tema 24. Intervencions sanitàries en emergències. Suport vital: valoració primària i secundària del pacient, i suport vital bàsic en adults i xiquets. Urgències traumàtiques: atenció inicial al politraumàtic, traumatismes, ferides i lesions de teixits blans, mobilització i immobilització, grans emergències i catàstrofes, TRIATGE. Reanimació cardiopulmonar i desfibril·lació.  
Tema 25. Psicologia d'emergències: primers auxilis psicològics. Estratègies i pautes generals d'actuació en el procés d'atenció a les víctimes. Principis bàsics de comunicació durant el rescat. Intervenció amb suïcides.  
Tema 26. Edificacions i instal·lacions. Conceptes de física aplicats a l'edificació. Esforços/tensions. Sistemes constructius. Elements estructurals. Elements complementaris de l'edificació: cobertes i tancaments exteriors. Valoració i inspecció d'edificis: lectura de la patologia, relació causa efecte, símptomes. Patologies accidentals: incendi, sismes.  
Tema 27. Codi tècnic de l'edificació - DBSI: evacuació d'ocupants. Instal·lacions de protecció contra incendis. Intervenció dels bombers. Resistència al foc de l'estructura.  
Tema 28. Extintors portàtils, hidrants, BIE. Sistemes de detecció i extinció d'incendis: detectors, tipus i principis de funcionament, tipus, característiques bàsiques i funcionalitat dels diferents components d'una instal·lació de ruixadors automàtics d'aigua, columnes seques.  
Tema 29. Patologia i lesions de l'edificació. Fitacions i apuntalaments. Sanejament façanes i consolidació de construccions. Esfondrament i enfonsament d'edificacions. Salvament i desenrunament: cerca i rescat de persones soterrades. Tècniques d'intervenció en estructures col·lapsades: eines i equips.  
Tema 30. Risc elèctric. Conceptes bàsics sobre electricitat. Xarxes elèctriques. Components de les instal·lacions elèctriques en alta tensió i baixa. Mesures de seguretat amb risc elèctric. Efectes de l'electricitat en l'organisme. Normativa. Procediment d'intervenció amb presència de tensió elèctrica. Eines i materials de treball elèctric.  
Tema 31. Matèries perilloses: classificació de les matèries perilloses. Senyalització i identificació de matèries perilloses. Intervenció en sinistres amb matèries perilloses: conceptes bàsics de físiques i química relacionats amb les matèries perilloses. Procediment bàsic d'intervenció enfront d'accidents en el transport de mercaderies perilloses. Mitigació d'accidents amb matèries perilloses. Nivells de protecció personal. Descontaminació i impacte mediambiental.  
Tema 32. Risc radiològic: conceptes bàsics sobre protecció radiològica. Equips de detecció i mesura de la radiació en emergències nuclears. Principis bàsics d'intervenció.  
Tema 33. Instal·lacions de gasos combustibles. Propietats fisicoquímiques dels gasos combustibles. Xarxes de transport i distribució de gas natural. Intervenció davant d'emergències de gas natural. Instal·lacions de GLP: botelles i depòsits fixos. Emergències que involucren GLP. Equips de detecció i mesura.  
  
Temari específic Consorci Provincial de Bombers de Castelló  
Tema E1: Estatuts del Consorci per al Servei de Prevenció i Extinció d'Incendis i de Salvament i Protecció Civil de la província de Castelló. Reglament del grup de Bombers Voluntaris de Protecció Civil del Consorci Provincial de Castelló.  
Tema E2: Bombers directriu tècnica. BDT 01 de valoració i previsió de dades en serveis. Sistemàtica general d'actuació.  
Tema E3: Funcionament d'un parc de bombers. Bombers directriu tècnica BDT 91-13. Horari d'activitats.  
Tema E4: Protocol operatiu número 05. Àrees operatives. Protocol operatiu número 06. Mobilització de mitjans. La flota de vehicles del Consorci de Bombers de Castelló.  
Tema E5: BDT 04/25, intervencions en eixams.  
Tema E6: Procediment d'actuació incendis forestals PA 08. Procediment d'actuació en cas d'atrapaments durant el combat d'incendis forestals. OCELA. P. O. 28. Funcionament de les unitats de resposta avançada davant d'incendis forestals. URAF.  
  
Tema E7: Bombers. Directriu tècnica BDT 10. Classificació de serveis. Bombers directriu tècnica BDT 15. Formalització comunicats d'actuació. Directriu tècnica BDT 91-13. Els informes d'actuació.  
Tema E8: El Centre Provincial de Coordinació de Castelló. La seua relació amb altres centres de coordinació. Els sistemes de gestió d'emergències i gestió de comunicacions del Centre Provincial de Coordinació del Consorci de Castelló. La Unitat Mòbil de Coordinació del Consorci de Bombers de Castelló.  
Tema E9: Bombers directriu tècnica BDT 19. Unitats de rescat. Sistema d'organització d'unitats de rescat.  
Tema E10: Procediment d'ús del vestuari pel personal operatiu. Número 23.  
Tema E11: Configuració geografia de la província de Castelló. Hidrografia, orografia i vies principals de comunicació. Característiques i distribució de les espècies que conformen les masses forestals de la província.  
  
  
ANNEX II  
Exclusions mèdiques de bomber (els dos torns)  
  
La informació obtinguda de les diferents proves serà estrictament confidencial.  
Els aspirants, per a la realització d'este examen mèdic, se sotmetran a totes les anàlisis i proves que siguen necessàries.  
Com a complement d'eixe barem, els aspirants hauran de contestar un qüestionari mèdic que subscriuran. Del falsejament d'algunes de les contestacions podrà derivar-se que no es nomene funcionari l'interessat, sense perjudici de les responsabilitats que pogueren ser-li exigides per este fet.  
Funcions del tribunal mèdic:  
1. Marcar els tipus d'exploració mèdica que estime convenients per al diagnòstic de les patologies incloses en este annex.  
2. El tribunal tindrà l'atribució de sol·licitar els informes que estime pertinents quan examine la persona aspirant o consultar especialistes aliens al tribunal.  
3. Elevar a l'òrgan tècnic de selecció els resultats en forma d'«apte» o «no apte».  
4. Informar la persona interessada, prèvia petició per escrit, de la causa de la seua exclusió, excepte si existira malaltia aguda susceptible de tractament, de la qual s'informaria a ell/a o al seu metge o metgessa de capçalera.  
Quadre d'exclusions mèdiques  
La persona aspirant ha d'estar exempta de tota malaltia orgànica, de tota seqüela d'accident i de qualsevol deficiència física o psíquica que puga constituir una dificultat en la pràctica professional, per a la categoria de bombers, per a la qual cosa es tindran en compte, com a base, els criteris que s'indiquen a continuació:  
I. Oftalmologia:  
Seran excloents:  
- Agudesa visual llunyana, mesura sense correcció, superior o igual a 0,5 en l'ull millor i 0,3 en l'ull pitjor (test de Snellen).  
- La visió monocular implica no aptitud, així mateix, camps visuals amb reduccions significatives en algun meridià o escotomes absoluts/relatius en la sensibilitat retinal.  
- Diplopia, retinopaties, hemeralopia, hemianòpsia. Les fòries permeten l'aptitud si són xicotetes i la persona aspirant presenta una capacitat de fusió suficient.  
- Alteració en la percepció normal dels colors, entesa com la capacitat de superar les taules d'ISHIHARA.   
- Alteracions significatives en la capacitat de recuperació a l'enlluernament o en la visió mesòpica (baixa il·luminació).  
- Alteracions palpebrals que impedisquen l'adequada protecció de l'ull.  
- Distròfies corneals significatives.  
- Glaucoma. Queratitis crònica o dacriocistitis crònica.  
  
II. Otorrinolaringologia:  
Seran excloents:  
- Ús d'audiòfon.  
- Pèrdues de l'agudesa auditiva bilateral superiors a 30 dB en les freqüències estudiades.  
- Perforació timpànica, cicatrius o engruiximent de la membrana timpànica.  
- Vertigen permanent de qualsevol etiologia.  
- Dificultats importants de la fonació.  
- Tartamudesa acusada.  
- Obstrucció crònica de les fosses nasals.  
  
III. Aparell locomotor:  
Es consideren excloents alteracions i/o graus de mobilitat inferiors a:  
a) Extremitats superiors:  
- Muscle: elevació progressiva en anteversió fins a 150°. Abducció fins a 120°.  
- Colze: flexió fins a 100°. Extensió fins a 10°. Supí pronació de 30° a 150°.  
- Monyica: flexió fins a 45°. Extensió fins a 45°.  
- Mà i dits: afectació del primer dit de la mà quan no estiga conservada la pinça. Falta d'una mà o de part d'esta, quan no estiga conservada la pinça  
b) Extremitats inferiors:  
- Maluc: flexió fins a 100°. Extensió fins a 10°.  
- Genoll: extensió completa. Flexió fins a 120°.  
- Turmell: flexoextensió dors plantar fins a 30°.  
- Peu: peu equinovar. Peu pla espàstic.  
- Dits dels peus: limitació de moviments que dificulte caminar, córrer o saltar. Falta o pèrdua del primer dit de qualsevol peu. Limitació completa de la flexió dorsal del primer dit. Dits en arpa que impedisquen portar les botes de treball.  
  
c) Columna vertebral:  
- Escoliosi superior a 20° o amb simptomatologia.  
- Costella accessòria que produïsca «furt de subclàvia».  
- Hèrnia discal amb simptomatologia.  
d) Altres processos:  
- Fractures que deixen seqüeles i dificulten la funció.  
- Osteoporosi.  
- Condromalàcia grau II o superior.  
- Artritis que provoque limitació funcional.  
- Luxació recidivant.  
- Paràlisi muscular. Miotonies.  
- Altres malalties que limiten la mobilitat i dificulten les funcions de bomber.  
- Pròtesi de maluc, de genoll, de muscle o de colze.  
  
IV. Aparell digestiu:  
Seran excloents:  
- Estadis cirròtics o precirròtics (grau histològic III i IV).  
- Hepatopaties cròniques: virus C+ amb RNA+ (seran admesos virus C+ sempre que l'RNA siga negatiu i no hi haja cirrosi), virus B+, malaltia de Wilson no compensada, hepatopaties alcohòliques, hepatopaties agudes amb repercussió enzimàtica important.  
- Hipertransaminasèmies idiopàtiques d'etiologia hepàtica amb nivells que quadrupliquen el límit superior de la normalitat.  
- Trasplantament hepàtic.  
- Pancreatitis crònica.  
- Síndromes diarreics crònics.  
- Eventracions no intervingudes.  
- Pacients sotmesos a cirurgies resectives abdominals importants.  
- Úlcera sagnant recidivant.  
- Portador d'ostomia.  
- Qualsevol patologia de l'aparell digestiu amb intervenció quirúrgica o sense que presente seqüeles funcionals amb repercussió orgànica.  
V. Aparell cardiovascular:  
Seran excloents:  
- Marcapassos implantat permanent.  
- Miocardiopatia dilatada idiopàtica.  
- Miocardiopatia hipertròfica obstructiva i no obstructiva.  
- Valvulopaties.  
- Infart de miocardi.  
- Coronariopaties.  
- Pericarditis cròniques.  
- Taquicàrdies ventriculars.  
- Síndrome de Brugada.  
- Taquicàrdies auriculars.  
- Aleteig auricular.  
- Fibril·lació auricular.  
- Malaltia del node sinusal.  
- Bloquejos AV complets.  
- Bloquejos AV 1° i MOBITZ I simptomàtics.  
- Bloquejos AV grau MOBITZ II.  
- Síndrome Wolf-Parkinson-White.  
- HTA severa amb repercussió clínica.  
- HTA moderada mal tolerada.  
- Síncopes vasovagals.  
- Aneurismes cardíacs o de grans vasos.  
- Insuficiència venosa perifèrica que produïsca signes d'estasi o alteracions tròfiques varicoses importants.  
- Insuficiència arterial perifèrica.  
- Seqüeles posttromboembòliques.  
- Alteracions circulatòries en mans/peus que siguen simptomàtiques o dificulten la seua funcionalitat.  
VI. Aparell respiratori:  
Seran excloents:  
- Disminució d'FVC, FEV 1 i FEV 1/FVC per davall del 80 % de l'estimat normal per a les seues característiques físiques i sexe.  
- Asma bronquial.  
- Qualsevol tipus de malaltia pulmonar obstructiva crònica.  
- Pneumotòrax espontani recidivant.  
- Atelèctasi.  
- Emfisema.  
- Tuberculosi activa.  
- Síndrome d'apnea obstructiva del somni, els trastorns relacionats amb esta i altres causes d'excessiva somnolència diürna.  
- Altres processos respiratoris que incidisquen negativament en les activitats físiques que es realitzaran, així com en les tasques específiques del lloc de treball.  
  
VII. Aparell urinari:  
Seran excloents:  
- Insuficiència renal crònica.  
- Trasplantament renal.  
- Falta d'un renyó.  
- Malalties renals cròniques evolutives.  
- Albuminúria i/o cilindrúria importants.  
  
VIII. Sistema nerviós central:  
Serà excloent patir o haver patit:  
- Parkinson, corea o bal·lisme.  
- Epilèpsia.  
- Esclerosi múltiple.  
- Atàxia.  
- Qualsevol grau d'hipòsmia.  
- Accidentes cerebrovasculars.  
- Malaltia neuromuscular amb limitacions funcionals.  
  
IX. Pell i fàneres:  
Seran excloents:  
- Malalties dermatològiques que produïsquen limitació funcional.  
- Cicatrius que produïsquen limitació funcional.  
  
X. Processos endocrinològics:  
Seran excloents:  
- Malaltia de Cushing.  
- Malaltia d'Addison.  
- Síndrome metabòlica,  
- Obesitat mòrbida amb IMC de 40 o superior, o IMC de 35 o superior en presència d'almenys una morbiditat significativa, com ara diabetis o hipertensió arterial.  
  
XI. Altres processos patològics:  
Seran excloents:  
- Hemopaties cròniques greus.  
- Trasplantament de medul·la òssia.  
- Proves analítiques compatibles amb patologia de base amb greu repercussió orgànica.  
- Neoplàsies malignes amb repercussió funcional.  
- Hèrnies inguinals i/o abdominals.  
- Qualsevol malaltia infecciosa crònica i rebel al tractament.  
- Processos que requerisquen tractament anticoagulant.  
  
XII. Trastorns psicològics i psiquiàtrics:  
Seran excloents les alteracions de la conducta avalades per informe especialitzat psiquiàtric i/o psicològic segons els criteris diagnòstics de malalties mentals incloses en el DSM-IV-TR o les seues possibles actualitzacions. D'acord amb la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, no seran motiu d'exclusió els diagnòstics relatius a «trastorns de la identitat sexual» o similars, encara que apareguen en el DSM-IV-TR o les seues possibles actualitzacions.  
  
XIII. Qualsevol altre procés patològic que dificulte o impedisca el desenvolupament de les funcions de bomber:  
Seran excloents l'alcoholisme i les drogodependències.  
D'acord amb l'Ordre ministerial PCI/154/2019, de 19 de febrer, per la qual es publica l'Acord del Consell de Ministres de 30 de novembre de 2018, pel qual s'aproven instruccions per a actualitzar les convocatòries de proves selectives de personal funcionari, estatutari i laboral, civil i militar, s'eliminen les següents causes mèdiques en l'accés a l'ocupació pública: VIH, diabetis, celiaquia i la psoriasi.